Un noi, al que ha deixat la xicota, decideix escriure el seu nom, Lyli, rallant-lo amb una pedra en una paret. Fins aquí res d’especial. Qui no ha vist una pintada, o unes lletres, en parets, portes, lavabos,... Aquest noi no sabia on era, ni tampoc, de quina casa era, la paret que acabava d’il·lustrar.\nDe seguida, vigilants de seguretat i membres de la Policia, encarregats de la custòdia de la casa, que tampoc saben què ha escrit, però no s'imaginen que sigui el nom de l’ex xicota, més aviat algun tipus d’atac o insult, compareixen i li demanen que s’identifiqui. Ell no vol i criden els Mossos. Els Mossos expliquen al noi de qui és la casa i que havien cregut que “la pintada” era ofensiva i, davant d’això, el noi s’identifica sense problema, tot explicant que no sabia de qui era la casa.\nUn cop aclarit, els Mossos li posen una denúncia per danys en el mobiliari urbà, que segurament haurà de pagar.\nNo és cap relat, no, això va passar dimecres i la casa és la de la Infanta Cristina, la filla dels Reis que viu a Barcelona.\nAquest matí, quan ho he sentit per la ràdio, el primer que he pensat és que si jo fos la noia, potser m’ho repensaria i tot i tornaria amb ell.\nSí, sóc una romàntica i no crec que sigui dolent.\n[1839; de l'angl. romantic, der. de l'ant. romant, romaunt, del fr. ant. romanz 'novel·la'; de l'angl. passà a l'al., d'aquest al fr. i del fr. al cat., al cast. i a l'it]\n1 adj 1 Relatiu o pertanyent al romanticisme.\n2 Fàcil a l'exaltació del sentiment, de la fantasia, de la passió.\n[1839; de romàntic]\nm 1 Qualitat de romàntic.\n2 Moviment artístic, literari i espiritual que, els darrers decennis del segle XVIII i durant el segle XIX, s'estengué per tot Europa i es caracteritzà per la reacció contra el rigor neoclàssic i per la defensa del sentiment sobre la raó i de la llibertat de l'individu enfront de la societat.\nHi ha moltes maneres de relacionar-se entre les persones, moltes maneres d'estimar, molts tipus d'amistat, però mai renunciaria, a més de la tendresa i la complicitat, al romanticisme.\nPublicat per Rita a 10:31 p. m.\ni si en comptes d'escriure lyli hi hagués escrit "fora la monarquia" que hauria passat?\n2 de juliol de 2008, a les 23:29\nJo també soc un romantic i penso que la noia tindria que tornar. Per cert ahir vaig llegir de uns japonesos que van fer una pintada a Italia i pagaran les consequencias al Japo.\n3 de juliol de 2008, a les 7:00\nEncara sort que el noi no era gai i el seu ex no és deia "Juan Carlos" que sinó el sidral hagués estat gros...\n3 de juliol de 2008, a les 8:55\nmés enllà de qui sigués el mur, què pensaries si fos el teu? Per molt romanticisme, no hem d'afectar a les llibertats dels altres...i fixa't que el noi no ho va escriure a la paret de casa seva, que hagués estat més romantic.\nMaco el nom de Lyli...ja denota cert poder de trencacors!\n3 de juliol de 2008, a les 9:10\nmmm i si resulta que la noia el va deixar per que el va trobar al llit amb l'equip de volei femeni suec?\nUna pintada i ja estaria tot arreglat...mmm m'ho apunto!\n3 de juliol de 2008, a les 9:30\nun servei molt eficient ... que paguem entre tots molt gustosament ... i una merda !!! ... salut\n3 de juliol de 2008, a les 10:25\nNo saps com em costa introduir el concepte literari de romanticisme als alumnes adolescents que es s'imaginen la vida de color de rosa... Explica'ls que Edagar Alan Poe és un romàntic! Els hauries de veure les cares... Un petó, maca.\n3 de juliol de 2008, a les 11:42\nDoncs segurament, hores d'ara, ja estaria processat, jordi casanovas...\nÉs maco ser romàntic, striper... Tant de bo passés a tot arreu això dels japonesos.\nHehehe carquinyol! Amb tantes "amigues" com li han atribuït al Rei, no sé si faria massa efecte... ;)\nHe fet servir la notícia una mica d'excusa, robertinhos... Evidentment que la llibertat és bàsica.\nA veure si em canvio el Rita per Lyli, doncs... ;)\nSi és a mi, clint, amb un RITA al cal MONTILLA, tota teva!!!! hahahahahaha\nSempre tan escatològic tu, mossèn... ;))\nAi, fada, com m'agradaria assistir a les teves classes! :))\n3 de juliol de 2008, a les 12:40\nAi, romantiqueta! Jo crec que no s'ha perdut el romanticisme.\nSón xules les últimes paraules que has escrit...\n3 de juliol de 2008, a les 12:49\nGràcies emily! És que sembla que tot és com més especial no... :)\nQuina bestiesa. Danys al mobiliari? Crec que el jutge li arxivarà la denuncia...saludus i felicitats per aquest blogg tan xulo\n3 de juliol de 2008, a les 13:10\n3 de juliol de 2008, a les 15:26\nCom que l'anterior post anaba de poesia i aquest va de romanticisme, donç apa! una poesia romàntica de Tomás Aguiló:\n"BLANCA ERA COM LA NEU; DE BLANC VESTIDA..."\nBlanca era com la neu; de blanc vestida,\ncom la innocència en el seu front impresa;\ndamunt la llarga cabeiera estesa,\ncorona virginal de flors teixida;\nblau mantell, com el cel que l'ha acollida;\nblanc es vel, com dels àngels sa puresa;\naixí la veia jo ple de tristesa,\ncom si estás solament allá adormida.\nAixí la veia jo, i la veig encara\nenmig des camp que trist per mi verdetja,\nprop del torrent que trist per mi redola;\nla veig en fosca nit i en lluna clara,\ni l'hermosa visió que així em rodetja,\nendolceix un dolor que no consola.\n(Ciutat de Mallorca, 1812-1884)\n3 de juliol de 2008, a les 18:17\nDe fet no és mobiliari urbà, sinó una propietat privada, i espero que li facin pagar la neteja de la pintada. Clar que això succeeix així perquè hi viu la infanta i l'immoble estava vigilat, que si no, ja li haguessin pogut anar al darrera amb un flabiol sonant.\n3 de juliol de 2008, a les 21:38\nTendresa, complicitat, confiança... això és la base. Romanticisme són els petits o grans detalls, allò que ens fa estar enamorat, allò que fa aquella relació especial. De vegades se'ns titlla de nyonyos. Però des d'aquí crido: que el romanticisme no mori mai!\n3 de juliol de 2008, a les 22:08\nJa m'agrada que es posin multes per embrutar les parets de cases alienes, però les de totes les cases, que es noti que tenim una monarquia democràtica.\nNo sé si la teva postura és romàntica perquè no sabem les raons per les quals el noi va ser deixat.\n3 de juliol de 2008, a les 22:51\nHola Rita, jo potser no soc tan romàntica i més rebuscada. Segur que no es tracta d'algunes missatge amagat com "Leticia y las infantas"? (aquest és el més fi que em passa pel cap). Proposo que hi busquem "tres peus al gat".\n3 de juliol de 2008, a les 23:01\nno hi ha presons pels enamorats?\n3 de juliol de 2008, a les 23:05\nes pot renunciar a la tendresa? es pot renunciar a la sinceritat? no crec que calgui renunciar al romanticisme ni que calgui justificar-lo...\nla part i el tot\npetons i llepades sense renúncies!\n4 de juliol de 2008, a les 2:19\nTambé, també, josep-empordà... Moltes gràcies! :)\nTens tota la raó, espieta!\nNo, no la sabem, albert. Jo em vaig quedar amb el romanticisme de la història, però, certament, potser ha estat una deixada ben merescuda. :)\nI què voldria dir segons tu, criticart, "Leticia y las infantas"? No ho entenc... Sóc excessivament espontània i quan vull dir una cosa, no me n'estic. No em deus haver llegit gaire, suposo...\nSuposo, estrip, i segur que són de color rosa! ;)\nNi hi renuncio ni em justifico, gatot, només ho dic! :)\n4 de juliol de 2008, a les 7:33\nés bonic que passin coses d'aquestes... jo, de la Lyli, també m'ho replantejaria...\n4 de juliol de 2008, a les 12:17\nCom t'amagues darrera les olleres de\nJORDI ENMASCARADO ,ser romàntic és\nun estat d'ímbecilitat permanent i\ncoplaent. Jo hem confesso als 66 anys\nun romàntic recalcitrant.\n4 de juliol de 2008, a les 19:27\nUn cop vaig trobar el meu nom escrit en una paret prop de casa meva, però mai no he sabut ni qui la va fer ni per què.\nA vegades un nom pot ser una obsessió, un desig o simplement un record. Un sentiment, sí. Però, si hagués sabut de qui era la casa el seu acte hauria tingut més mèrit?\n4 de juliol de 2008, a les 20:05\nEm sembla que ets tan bleda com jo, violette! ;)\nNo crec que se'm passi mai a mi tampoc, jordi casanovas (pare, suposo)... :) I això del JORDI ENMASCARADO? Benvingut a l'illa!\nLa de coses que passen al nostre voltant, valfalungo, i que desconeixem... ;)\n5 de juliol de 2008, a les 11:56\nNo coneixia aquesta història. Però és boníssima. T'imagines l'Urdangarin escrivint "Cristina" en algun mur?\n11 de juliol de 2008, a les 2:57


The Daily Avalanche: Corcó a Cork (3)\nPensareu que li guardo una mania particular a Cork, quan la pobra l’únic que va fer va ser crear expectatives que no estava disposada a complir. Bé tampoc li perdono que hagi enlletgit la riba del seu riu Lee amb una estació d’autobusos, un tipus d’edifici que rarament té cap dignitat estètica. I tampoc que la seva estació de trens estigui tan allunyada del centre, sigui tan poc amigable i es trobi en un barri tan depriment.\nTinc encara altres greuges no expressats, però abans de tornar a atacar observarem tots en comunió espiritual el campanar del segle XVIII de l’església de Saint Anne, al costerut barri de Shandon, al Nord de la ciutat. Aquesta torre concentra l’essència iconogràfica de Cork, fins i tot a un nivell heràldic, i els seus dos hemisferis de pedra sorrenca vermella i calcària blanca fonamenten el joc musical de les seves vuit campanes (que tothom pot tocar per un raonable emolument).\nEl centre de Cork és una col·lecció de dues o tres avingudes àmplies, impersonalment comercials i dedicades als vianants amb esperit adquisitiu. S’hi poden sentir més converses en català i castellà que a la plaça de Catalunya de Barcelona. Irlanda durant el mes de juliol és feu dels joves estudiants d’anglès a qui els papàs han pagat un curset immersiu. En hores de lleure tota aquesta jovenalla s’afarta de menjar ràpid i recorre per enèsima vegada les rebaixes del centre comercial. Al final de la seva estada, quan els pares passen a recollir-los, es pot veure aquestes famílies reunificades celebrant-ho al restaurant, on els coneixements acabats d’adquirir dels fills s’aprofiten per desxifrar el contingut del menú.\nUna font de contínua irritació són els semàfors. A Irlanda tots els semàfors que he conegut disposen d’un botó que cal prémer perquè els vianants tinguin llum verda. A Cork estan programats amb tal perversitat que, malgrat haver premut el botó i esperar llargs minuts amb els cotxes aturats al teu costat, la llum dels vianants roman vermella. Els caminants locals semblen fer poc cas dels senyals que emet el semàfor i creuen quan els dóna la gana en perfecte estil napolità. Acabarem preguntant-nos si no serem víctimes d’un programa de càmera oculta, però com que encara ens desconcerta la conducció per l’esquerra, evitem exposar-nos a un accident i, mentrestant, ens consumim en un bany de frustració.\nAnònim 8 d’agost de 2014, a les 10:26\nEts massa assenyat, es nota que ets una persona respectable, mira que fer cas dels semàfors dels peatons. Jo si no em salto mínim un parell de semàfors en vermell no em sento realitzat :P\nPD: Quan es un raonable emolument? Durant una estona il·limitada? Fins que els veïns es queixin?\nAllau 8 d’agost de 2014, a les 11:22\nPons, quan sóc a casa també me'ls salto (si no m'acompanya el meu nebodet). Però la conducció a les Illes Britàniques sempre m'ha desconcertat, perquè els cotxes surten per on menys te'ls esperes.\nEl raonable emolument són 5 euros, suposo que per una estona molt limitada. De totes maneres aquest campanar té fama de no donar mai l'hora bona. De fet a Irlanda he vist pocs rellotges que vagin a l'hora.\nUnknown 8 d’agost de 2014, a les 12:51\nMira, les casetes de colors sempre m'han agradat.\nEspero que em sorprenguis aviat perquè m'estic preguntant que heu anat a buscar a Cork.\nAllau 8 d’agost de 2014, a les 13:02\nSí, de casetes de colors n'hi ha a dojo. I no, a Cork no vam trobar res de particular.\nUnknown 8 d’agost de 2014, a les 14:40\nAhir et vaig deixar un comentari i veig la maleïda xarxa no l'ha deixat sortir. Ho intento avui a veure què. Sento que Cork t'hagi defraudat. Només recordo que a Cork va néixer el pare de James Joyce...De Dublín en podria parlar però, de ben segur que ho faràs tu.\nAllau 8 d’agost de 2014, a les 20:48\nEm sap greu, Glòria, he buscat el teu comentari però no el trobo ni al calaix dels sospitosos. No sabia que el pare de Joyce era de Cork, de literatura se'n respira pertot arreu a Irlanda. Dublín, com ja deus saber, és una ciutat molt més satisfactòria.


Jordi Navarro: El combat contra la banca a Girona: l'exemple dels pisos buits\nEl combat contra la banca a Girona: l'exemple dels pisos buits\nAhir va tenir lloc una sessió de la comissió de seguiment de la moció per sancionar els bancs i altres empreses que tinguin pisos buits a la ciutat. Per part de la CUP hi era present jo i per part de l'ajuntament hi havia membres dels Serveis Jurídics, dels Serveis Socials i membres d'ICV i PSC. El regidor Berloso presidia la sessió.\nL'advocat de l'ajuntament va explicar que tal i com s'havia recollit en la sessió anterior en aquests moments l'ajuntament ha fet gestions per detectar habitatges buits a la ciutat i se n'han detectat de moment un total de 360, 51 propietat de bancs i 309 propietat d'immobiliàries, constructores i altres empreses. La UMAT ha fet un important treball de creuament i anàlisi de dades. Entre els bancs hi ha Bankia, Caixa, Catalunya Caixa.\nL'advocat continua explicant quin son els mecanismes legals per a forçar a les empreses a posar aquests pisos en lloguer. Hi ha tot un procediment previ que consisteix en detectar habitatges buits, aquí cal fer un important treball de camp molt ben coordinat. Posteriorment s'inicia el procediment administratiu i es comunica a l'empresa que posi el pis en lloguer o el cedeixi a l'ajuntament. Si l'empresa no aten ni respon es comença el tràmit per posar-li una multa coercitiva (se'n poden posar fins a tres). I si l'empresa tampoc reacciona llavors s'inicien els tràmits per a posar la multa de càstig, que pot ser de fins a 900.000 euros. De moment la ciutat de Terrassa ja ha començat aquest camí i des de Girona podríem seguir-los.\nL'advocat exposa quines son les febleses legals que té l'ajuntament un cop arribats al tràmit final de la sanció. La llei d'habitatge ens empara però podria ser que es produïssin recursos al TC o que la llei de racionalització de l'administració pública ens hagi escapçat competències, per això s'han de preveure mecanismes per cobrir-se les espatlles. Afortunadament n'hi ha!\nEl setge a la màfia bancària s'ha de produir des de diversos flancs, cal que d'altres ajuntaments facin el mateix (de fet això ja s'està produint, tot i que tímidament) i cal que la Generalitat s'impliqui a fons en aquesta estratègia.\nAra mateix els bancs han canviat de tàctica i aposten per negociar directament amb els afectats, buscant solucions individualitzades. És un simple rentat de cares per netejar la seva malmesa imatge pública després de l'escàndol dels rescats bancaris, dels desnonaments i de la corrupció que practiquen de forma compulsiva.\nA Girona anem lents, però la pressió sobre els bancs ha fet un pas més. Cal agrair als treballadors i treballadores de l'ajuntament la tasca que estan fent, i reclamar valentia política als responsables municipals perquè aquesta mesura acabi essent una eina efectiva per a l'accés a l'habitatge, i no una acció més de cares a la galeria.


La Corte Di Schioppo Lucca Itàlia - Ofertes d'hotels amb els MILLORS DESCOMPTES EN LÍNIA\nVia Nuova per Pisa Trav II 162, San Lorenzo a Vaccoli, Lucca, Itàlia, 55100 - Excel·lent ubicació - Veure al mapa\nMés informació sobre La Corte Di Schioppo\nTant si es tracta d'un viatge de plaer com si és de negocis, La Corte Di Schioppo és una elecció d'allotjament magnífica quan visiten Lucca. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl La Corte Di Schioppo, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Zones públiques amb Wi-Fi, aparcament de cotxes, transport hotel/aeroport, habitació familiar.\nL'ambient de La Corte Di Schioppo es reflexa en cada habitació. calefacció, nevera, sala d'estar, aire condicionat, rentadora són només algunes de les comoditats a la vostra disposició. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a La Corte Di Schioppo.\nCal que informeu el La Corte Di Schioppo de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


El director gerent de l’Àrea de Salut de Menorca, Manuel Yebra, ha nomenat la Dra. Briseida Gil Guevara coordinadora de l’Àrea Quirúrgica de l’Hospital General Mateu Orfila.\nDe nacionalitat veneçolana, la Dra. Gil és llicenciada en medicina i té el títol homologat d’especialista en anestesiologia i reanimació. Des de fa cinc anys forma part de l’equip d’anestesiologia de l’Hospital, una activitat que en endavant compaginarà amb la tasca de coordinadora mèdica de l’Àrea Quirúrgica. Pel que fa a la seva trajectòria professional, la Dra. Gil té una experiència de tres anys en el mateix càrrec a l’Hospital Pediátrico San Juan de Dios (Caracas, Veneçuela).\nUna de les seves funcions principals és optimitzar els recursos i millorar l’ocupació actual de les sis sales d’operacions de l’Hospital General Mateu Orfila coordinant els processos amb tot l’equip de professionals que intervenen en l’activitat de l’Àrea Quirúrgica: personal mèdic i d’infermeria, anestesiòlegs i professionals de serveis afins com ara Radiologia, Laboratori o el Banc de Sang. Segons explica la Dra. Gil, la seva tasca consisteix a supervisar —conjuntament amb el cap del Servei d’Anestesiologia, el Dr. Bettiol— el funcionament adequat del bloc quirúrgic.


Badanotis :: La Trobada de Puntaires, la Cercavila Petita i el Badagegants, alguns dels atractius d'aquest dissabte\nLa Trobada de Puntaires, la Cercavila Petita i el Badagegants, alguns dels atractius d'aquest dissabte\nBadalona gaudeix de les Festes de Maig; ens apropem a alguna de les activitats programades\nClara Bayo - 06/05/2012 06:49\nAquest dissabte la Rambla de Badalona ha despertat amb olor a cultura tradicional. Primer, les més matineres, les puntaires procedents d'arreu de Catalunya, a qui les esperava un matí de trobada encapçalat per l'Associació de Puntaires Monterrat Niubó. Més de 1000 participants han compartit una jornada on l'art de les puntes de coixí ha estat la protagonista. També però, l'artesania relacionada amb aquest art. Des de l'Associació badalonina valoren de fet molt positivament aquesta trobada.\nDe manera paral·lela ha tingut lloc un ball, celebració del cinquè aniversari dels gegants Tassi i Mariona, els gegants rèplica de l'Anastasi i la Maria i que formen part de les escoles de Badalona, enguany de les escoles Progrés, Joan Coret i Lola Anglada.\nLa Cercavila Petita ha estat l'activitat dedicada als nens i nenes de Badalona amb un recorregut per diferents carrers de la ciutat i una mostra dels elements festius de la ciutat que de fet, poden ser portats per infants.\nLa tarda omplia la plaça de la Vila de gegants procedents de diferents ciutats, la plantada de gegants permetia a les famílies conèixer-los de més a prop i gaudir després d'una mostra de músiques de gegants. A partir d'aquí començava una passejada de gegants que els portava a la plaça de la Plana on els balls dels gegants de les escoles donava pas a la XIV Mostra de Balls de Gegants a càrrec de la Colla de Geganters de Badalona i amb un sentiment molt especial, celebrar els 30 anys dels gegants Ripal i Brunel·la de Mar. Una celebració a la que s'han afegit l'Anastasi i la Maria, en un ball dedicat a tot dos.\nSi vols veure el pregó de les festes aquí\nRecull d'instantànies de les festes de maig aquí


per Gerard Recasens / ACN dilluns, 23 de novembre 2020 - 15:55h\nEl TSJC ha fet pública la seva decisió aquest dilluns. | ACN\nEl Tribunal Superior de Justícia de Catalunya (TSJC) ha suspès la denegació del concert als centres de primària que segreguen per sexe impulsada pel Departament d'Educació. D'aquesta manera, el Tribunal accepta les mesures cautelars sol·licitades pels centres i estableix la renovació del concert per sis cursos escolars més, a partir del 2020-2021. El Departament d'Educació ha anunciat que interposarà recurs contra aquestes cautelars i ha expressat la voluntat de no renovar aquests concerts, més encara quan asseguren que hi ha un consens majoritari a l'Estat arran de l'aprovació de la nova llei d'Educació al Congrés, segons han apuntat fonts de la conselleria.\nUna mesura que afectava onze centres educatius de Catalunya\nEl Govern va denegar al maig la renovació del concert educatiu a les escoles que segreguen per sexe, tot i que els hi va concedir un any de pròrroga. La mesura afecta 11 centres d'arreu de Catalunya i llavors Educació va justificar que «no compleixen el principi de coeducació per mitjà de l'escolarització mixta, que ha d'ésser objecte d'atenció preferent, segons la LEC».\nEn la seva interlocutòria, el TSJC diu que «la pèrdua del concert suposarà que les famílies hagin d'assumir el cost de l'ensenyament, i, en conseqüència, que alguns pares decideixin canviar els seus fills de col·legi, sobretot en la situació de crisi econòmica actual. Aquest canvi de col·legi exigirà a les famílies afectades una adaptació al nou centre, cosa que afecta als alumnes, que es veuran apartats dels seus companys, hauran d'adaptar-se a la metodologia del nou col·legi, adaptació que requereix un temps més o menys llarg i que pot, fins i tot, repercutir en els seus resultats acadèmics».\nEl vot particular d'un jutge\nHi ha però un vot particular del magistrat Pedro Luís García, que es mostra en contra de la decisió majoritària d'acceptar les cautelars. El jutge ho defensa assegurant que manquen proves i hi ha una «ocultació de dades rellevants». Tampoc veu acreditats els perjudicis ja que assegura que, en tot cas, serà en el període de matriculació quan es coneixeran les inscripcions d'alumnes i l'afectació que pot tenir la no renovació dels concertes en aquets centres. Per últim, veu una «manca absoluta d'aparença de bon dret reforçada en la rebutjada nul·litat radical de la sol·licitud de requeriment de presentació dels projectes educatius, exigits per norma en rang de llei i avalats pel TC per a reconèixer la constitucionalitat del precepte que permet l'educació segregada per sexes».\nEls centres afectats, han recordat a través d'un comunicat que una sentència del Tribunal Constitucional del 2018 va reconèixer «que els centres d'educació diferenciada han de poder accedir al sistema de finançament púbic en condicions d'igualtat respecte a la resta de centres educatius sense que el caràcter del centre com a centre d'educació diferenciada pugui esdevenir un obstacle per a l'esmentat accés». Per això, ha confiat també que el TC declari la inconstitucionalitat de l'article de la nova llei espanyola d'educació que estableix que les escoles han de ser mixtes per rebre finançament públic.\nLa consellera delegada de la Institució Familiar d'Educació (que agrupa sis de les 11 escoles afectades), Teresa Martínez, ha assegurat que seguiran defensant «amb fermesa» el dret a triar el model d'organització escolar en condicions d'igualtat. «L’experiència dels darrers anys ens ha demostrat que quan els governant legislen anteposant la ideologia a l’estat de dret, els tribunals sempre ens han donat la raó, com ha quedat palès a les diverses sentències favorables a les nostres escoles», ha afegit. Les escoles van oferir 1,8 MEUR de fiança i el TSJC ho acceptat. En total, les afectades són set institucions que representen onze escoles.\nEducació Ensenyament TSJC Govern Català ERC


Llibret de Sant Jordi\nRecull de textos ambientat en la Vall de Camprodon en conmemoració de la diada de Sant Jordi, el tradicional dia que, insprant-se en la llegenda, Catalunya dedica al llibre i la rosa.\nA la Mancomunitat Intermunicipal de la Vall de Camprodon, des del 2011, cada any es recull un llibre de textos de la vall. D'aquesta manera, el llegat inmaterial d'històries i llegendes dels pobles de la vall de Camprodon es passa any rere any de generació en generació.\nEn el cas del poble de Camprodon, la història escollida ha estat la Llegenda de Sant Patllari; mentre que en el Cas de Beget i de Rocabruna, les protagonistes són la Llegenda de la Majestat de Beget i la Llegenda del senyor de Rocabruna.\nL'objectiu del projecte és dinamitzar la celebració d'aquesta festivitat tan arrelada al territori i arreu del país i donar a conèixer alguns dels principals relats que són part essencial de la història i la idiosincràsia de la comarca.\nLloc de l'esdeveniment: Camprodón\nEntitat organitzadora: Mancomunitat de la Vall de Camprodón\nData d'inici: 23/04/2022\nData final: 23/04/2022\nAdreça:Carretera C-38, km 9,6\nTelèfon:972 740 936\nAdreça: Carretera C-38, km 9,6


On ens serviran un bon cafè?\nEn aquesta botiga de cafè del Born hi trobareu més de 30 varietats de cafè d'origen de països tan variats com Etiòpia, Guatemala, Kènia, Ruanda, Panamà o Burundi seleccionats per Salvador Sans, que n'és també el torrador. Els seus experts baristes us serviran un dels millors cafès de Barcelona.\nArgenteria, 64 (Barcelona)\nEls locals de Central Café són una garantia a l'hora de degustar un bon cafè, un 'blend' exclusiu de cinc varietats. Hi serveixen excel·lents esmorzars i menús del dia a base d'amanides i entrepans saludables.\nCalvet, 1. (Barcelona)\nT.93 202 09 15\nA Castelldefels hi trobareu aquesta cafeteria, on també torren i venen cafè de 18 varietats. Hi organitzen tallers per saber elaborar un bon cafè a casa, així com tastos per descobrir noves aromes.\nPassatge Mercè Rodoreda, 2-4. Local A-1. (Castelldefels)\nT. 936 65 28 06\nLa llibreria Laie va inaugurar fa uns mesos una cafeteria en un dels espais més emblemàtics de Barcelona, la Casa Milà, on s'hi pot prendre un excel·lent cafè mentre s'admiren les motllures del sostre i les fotografies de cafès històrics.\nPasseig de Gràcia, 92. (Barcelona)\nT. 93 488 01 76\nPastissos de pinya i nous de macadàmia, de poma o de taronja, 'cheesecakes', postres casolanes i bon cafè: això és el que serveixen en aquesta cafeteria del barri del Guinardó, una d'aquelles "de les de tota la vida" però remodelada i convertida en un espai a mig camí entre el 'vintage' i l''art nouveau'.\nAvinguda Mare de Déu de Montserrat, 214. (Barcelona)\nT. 934 36 14 59\nEn aquest espai per a l'intercanvi de coneixements i la difusió de la cultura cafetera de la família Delsams, torradors de Lleida, hi podeu provar cafès elaborats amb diversos tipus de cafeteres. Tenen també una "cafeteria ambulant".\nCarrer d'Avall, 24. Balaguer (Lleida).\nT. 973 45 12 38\nBotiga i petit espai de degustació a Lleida on també tenen servei de 'take away'. Tenen diversos cafès d'origen, així com un 'blend' propi, i hi organitzen activitats seminaris, degustacions, tallers de 'latte art'...\nTemplers, 3. (Lleida)\nT. 973 84 38 43\nUna petita botiga de coses diverses (hi trobareu des de pòsters a roba 'vintage' fins a objectes per a la casa) que serveix bon cafè al cor del Raval, només per endur. Un espai original on hi tenen diversos cafès d'origen i un 'blend' propi.\nPeu de la Creu, 25. (Barcelona)\nT. 666 22 25 99\nCafè / PERE TORDERA


Ni Blanc ni Negre - Reflexions a duo d'Empar i Marco\nReflexions a duo d'Empar i Marco\nCap a una ciutat sostenible irremeiablement connectada amb l’entorn rural\nCiutats, General, Sostenibilitat\nCom veig jo una ciutat sostenible El planejament urbanístic de les ciutats les ha convertides en veritables monstruositats insostenibles i poc aptes per a la vida. L’èxode de cada cap de setmana dels urbanites als pulmons verds que envolten les ciutats és un símptoma d’este problema. Una primera aproximació molt bàsica al que seria una\nEl futur ja està ací, estàs preparat?\nEcologia Política, General\nFa uns dies llegia una notícia que digues que els espanyols soms els més preocupats pel canvi climàtic. L’article deia que quasi el 90% dels espanyols pensa que el escalfament global és un dels majors problemes actuals (per amunt del terrorisme yihadista) –ver enllaç-. És possible que els últims esdeveniments de Barcelona hagen canviat momentàniament\nVolem Melons a Euro!\nL’altre dia reflexionava jo sobre un comentari en Facebook en relació amb el model de ciutat que vol Joan Ribó per a València. El comentari se centrava en la part ecologista en un intent de desprestigiar-la, caent en la demagògia fàcil usant la diferència de preus dels productes ecològics i els productes convencionals. Aquest era\nAquest és un espai de reflexió a duo, o no, dependrà. No volem ser dogmàtics, ni assentar càtedra, ni tenir rao, són simplement reflexions del nostre dia a dia com militants de base de Compromís, Empar en Iniciativa i Marco en els verds (Verds Equo). Parlarem de tot un poc, però sobretot d’igualtat, de sostenibilitat, de ruralitat, territori


Alba Santana no es pot oblidar d'aquell moment | GTRES\nAlba Santana no es pot oblidar del que va passar aquell dia\nper Vanesa González Blanco 08/04/2022 14:00h\nAlba Santana encara continua assimilant les morts dels seus dos pares.\nI és que el 2021 no va ser un bon any per a la jove, ja que amb només sis mesos de diferència es va haver d'acomiadar per sempre de les dues persones més importants de la seva vida.\nA la noia li ha costat molt superar la mort de Mila Ximénez, tot i que ja sabia com acabaria la història. Però això no va passar amb el seu pare, el tenista Manolo Santana, ja que van haver de passar alguns mesos perquè pogués assimilar la seva pèrdua.\nAlba Santana sempre ha estat molt unida a la seva mare | GTRES\nAlba Santana sempre ha estat un dels grans suports de la periodista. Cada vegada que tenia l'oportunitat, Mila Ximénez presumia de la seva petita als platós de televisió; encara que hi havia una altra persona que també estimava molt.\nAra, Jorge Javier Vázquez ha explicat a Sálvame que, tant ell com Alba Santana, estan molt enfadats amb un dels cantants més famosos del nostre país.\nAlba Santana ni oblida ni perdona\nAlba Santana estava molt unida a la seva mare. Tant és així que, durant tota la seva malaltia, no se'n va separar ni un segon d'ella.\nPer a la filla de Mila Ximénez el més important era aconseguir que la seva mare estigués el millor possible durant els seus últims dies de vida. I una de les coses que va ajudar a la periodista a suportar la seva malaltia van ser les cançons de Pablo Alborán.\nAlba Santana no perdona el que Pablo Alborán li va fer a la seva mare | Catalunya Diari\nLa col·laboradora de Telecinco tenia una amistat molt especial amb aquest cantant malagueny, i per això hi ha una cosa que Alba Santana no li pot perdonar.\nAquest dimecres, 6 d'abril, Jorge Javier Vázquez i la resta de col·laboradors de Sálvame van comentar la visita de l'artista a La Resistència. Durant aquesta entrevista, Alborán va mostrar la seva millor faceta, però això no ha acabat de convèncer al presentador.\n«Sento fred cada cop que el veig», ha dit el presentador molt molest amb el cantant. «Mila Ximénez, que estimava a Pablo Alborán, estava tot el dia parlant d'ell. "Fixa't el que m'ha regalat", "fixa't l'àudio que m'ha enviat"... Ell estava per sobre de tothom».\nTant Alba Santana com Jorge Javier no poden oblidar el que el cantant li va fer a Mila Ximénez després de la seva mort. I és que l'equip de Sálvame va intentar posar-se en contacte amb l'artista, però els va ser impossible.\n«El dia que se'n va anar Mila, aquest programa va intentar per tots els mitjans obtenir una mica de Pablo Alborán: un àudio, un vídeo, una trucada telefònica… Una cosa per dir adeu a Mila, però ens va ser impossible», ha explicat el presentador de Sálvame.\n«Ho vam intentar per tots els mitjans i des de llavors, la veritat, és que a mi Pablo Alborán m'ha decebut bastant», ha dit l'amic de Mila.\nA Alba Santana li hauria encantat que el cantant hagués dedicat uns segons a homenatjar a la seva mare, ja que ella l'adorava, però això és una cosa que mai va arribar a passar.\nJorge Javier Vázquez està molt decebut amb el malagueny | GTRES\n«Ja saben com es posa aquest programa quan vol aconseguir alguna cosa. Ens conformàvem amb qualsevol cosa, amb un àudio, amb un vídeo, amb una foto, amb un "hola"», ha explicat el periodista.\nJorge Javier Vázquez ha volgut deixar clar que les seves paraules no són «plenes de retrets», simplement és «decepció», ja que la mare d'Alba Santana sempre «s'emocionava quan parlava de Pablo».\nI encara que han intentat justificar a l'artista, el presentador de Telecinco no opinava el mateix. «De la marxa de Mila era impossible no assabentar-se'n. A mi m'ha fet molt de mal. A mi i a tot l'equip… Jo sabia que tard o d'hora ho diria».\nClaudia Osborne, a punt de prendre la decisió que més por fa al seu pare, Bertín


ERC demana al govern que aposti de forma decidida per l'Oficina d'Escolarització - Diari de Rubí\nEl PP portarà a l’Oficina Antifrau les sospites per “ús indegut de l’assignació del grup municipal”\nat 1 de març de 2018\nEsquerra Republicana de Catalunya (ERC) ha demanat al govern local que aposti de forma decidida per la creació de l’Oficina d’Escolarització Municipal (OEM). La regidora de Serveis a les Persones, Marta García, va avançar a Ràdio Rubí que l’Ajuntament està negociant amb la Generalitat per reprendre aquest servei, que a Rubí només va estar en funcionament durant el curs 2006-2007.\n“No es pot anunciar l’OEM sense saber perquè la volem, no pot ser un lloc on els ciutadans vagin a demanar informació sobre com fer una preinscripció o quin transport li queda a prop de casa per escollir una escola”, afirma el portaveu d’Esquerra, Xavier Corbera, que recorda que la posada en marxa del servei va ser una proposta d’ERC.\nPel líder republicà, l’OEM “ha de ser un lloc per orientar les famílies segons els seus criteris i preferències i en funció del ventall d’escoles. Per això, cal conèixer els projectes dels centres educatius, i les escoles, el Departament d’Ensenyament i les famílies han de confiar en l’Oficina, que ha de ser objectiva”.\nUn altre dels problemes que té Rubí, i en general totes les ciutats de Catalunya, és la segregació escolar. Corbera recorda que només començar el mandat, Esquerra va presentar una moció per treballar per una nova zonificació escolar per revertir la segregació: “En aquest mandat, això ja no es podrà implementar, hem perdut quatre anys bàsics per donar resposta a la segregació escolar”, i subratlla que “l’Ajuntament de Rubí, a part de posar el cartell de ciutat amiga de la infància, no ha fet res més”.\nEl portaveu d’Esquerra repeteix que “va ser un error posar un regidor trànsfuga al capdavant de l’àrea d’Educació” i creu que ara “s’estan recollint els fruits de la mala gestió política i de la manca de lideratge”.


Distància total: 66 km\nAlçada mínima: 420 m\nFulleda Turisme Actiu us mostra la ruta en modalitat de «BTT»: “La pedra calcària” recorregut llarg de 66K amb 1500 m de desnivell positiu acumulat. Ruta circular amb inici i final a Fulleda i pensada per seguir-la en sentit antihorari.\nAquest recorregut que forma part de la sèrie de rutes de “La pedra calcària” consta de 66 quilòmetres i us permet descobrir els voltants de la població de Fulleda, aquesta ruta també visita el terme de Tarrés i l’Espluga Calba, localitats que també visiten al quilòmetre 20 i al quilòmetre 53 respectivament. És una ruta que transcorre els primers 30 quilòmetres per senders i els següents 30 quilòmetres per pista. Aquest track és la fusió de les rutes de 34 i 36 quilòmetres d’aquesta mateixa sèrie. Una ruta perfecta per fer-la amb una bicicleta BTT i també amb una bicicleta Gravel.\nLa ruta de 66 quilòmetres parteix de l’Avinguda d’Agustina Saragossa cap a la plaça on es troba l’estàtua de l’Agustina d’Aragó. Allà Allà agafa la carretera direcció Tarrés, demanem precaució en aquest punt. Segueix la carretera per uns 100 metres i gireu a la dreta tot passant pel costat del Racó del Bolet. En aquest racó hi podreu observar un monument que commemora els fets que ocorregueren un fatídic 12 de febrer de 1939, quan cinc infants d’entre 12 i 16 anys moriren a causa de l’explosió d’una caixa de bombes abandonada durant la Guerra Civil. Continuem cap a la partida del Camí de Montblanc, seguim pels Plans de l’Arborç, seguim cap a la dreta vorejant la Serra del Penjat, passem pel costat de la Pedrera del Palau. Seguim recte tot seguint l’olioducte i girem a la dreta per un camí que ens portarà a l’inici de la ruta dels forns de calç de Tarrés. Baixarem per un sender on trobarem un petit bosc de pins, alzines i també forns de calç i un aixopluc. Seguirem la ruta passant per les Comes de Montgrat i seguirem els senders per tota aquesta zona plena de caminets, corriols i forns de calç fins arribar al sender que ens portarà fins al Fondo dels Masos. Aquest sender és una mica complicat a l’inici, pel que demanem precaució. Creuareu el camí dels Masos i seguireu per la partida del Mas de Martí per un camí abandonat que us portarà fins al darrera del Reboll de l’Engràcia, observeu la taula de pedra que hi ha al costat d’aquest majestuos arbre. Baixarem fins al Fondo dels Masos i pujarem pel camí que ens durà pel costat de la Cisterna de la Ginera del Xifrenet, passant pel costat de la partida del Corregó, la Bassa dels 7 Noguers, passant pel costat de la partida de l’Era. Seguidament agafaram un sender que ens portarà fins a la Fontfreda, un lloc fantàstic.\nSeguirem pel camí dels Masos passant pel costat del Fondo de les Comardivines, seguint el camí fins els Cirerets, passant pel costat de la Serreta i trencant al camí de Vinaixa cap un sender que ens portarà fins quasivé a l’entrada de Tarrés. Passem per l’interior del poble i sortim en direcció a Fulleda, trenquem a l’esquerra i agafem el camí que els portarà fins al Solà del Coix tot passant per un sender. En arribar al Solà del Coix, agafarem un altre sender que ens portarà fins als Forns Bessons del Pla del Xato, dos forns de Calç, un al costat de l’altre. Seguirem pels Plans de Tarrés i baixarem tota la serra de Vilobí per un sender fantàstic i divertit. Després de planejar tornem a iniciar l’ascens a la Serra tot apareixent als molins de vent. Trenquem a l’esquerra al Racó del Paulet també per un sender que ens portarà al costat de la cabana de Margendom fins al Racó de les Argelagues Marines, seguirem pel camí de les Granades fins arribar a la Costa de la Cirera.\nAquesta ruta és perfecta per a les persones exigents que busquin una ruta que transcorri per parts igual per damunt de pistes amples com també per corriols i camins estrets amb dificultat. En general, a part d’algun corriol difícil, és un terreny de fàcil progressió, perfecte per fer una escapada sigui amb la teva BTT o amb la teva bicicleta Gravel, perfecta per descobrir el que té per oferir Fulleda i el seu entorn. Una oportunitat perfecta per descobrir els camins i les valls que formen el terme de Fulleda.


Pàgina 34 de 38 - Notícies - Ajuntament de Puigcerdà\nACTUALITZACIÓ CASOS COVID19 - HOSPITAL DE CERDANYA I DADES AGREGADES CERDANYA - 18/08/2020\nConferència “Com parlen les màquines?”\nConferència “Com parlen les màquines?” a càrrec de Marc Freixes dins del 10è cicle “A l'estiu recerca't!” organitzat pel Grup de Recerca de Cerdanya.\nACTUALITZACIÓ CASOS COVID19 - HOSPITAL DE CERDANYA I DADES AGREGADES CERDANYA - 17/08/2020\nConcert del grup "Jazz Do It"\nAquest diumenge dia 16 s’ha celebrat un concert a càrrec de “Jazz Do It” i que ha format part de la programació d’enguany del Festival Transfronterer\nConcert de violí i piano dins del “Puigcerdà Music Festival”\nConcert de violí i piano dins del “Puigcerdà Music Festival” organitzat per l’Associació Puigcerdà Music, amb la participació del violinista Vadim Tchijik i el pianista Alberto Urroz.\nCONCERT DE LA SIMFÒNICA DEL VALLÈS – MOZART A PRAGA\nDins del “Festival de Música de La Cerdanya”, l’Orquestra Simfònica del Vallès ha ofert aquest divendres dia 14 a l’església de Sant Domènec de Puigcerdà un concert monogràfic dedicat a Mozart\nACTUALITZACIÓ CASOS COVID19 - HOSPITAL DE CERDANYA I DADES AGREGADES CERDANYA 14/08/20\nConcert de “Tête â Tête” dins del Festival Transfronterer\nDins de la programació del Festival Transfronterer de Puigcerdà i Bourg Madame, aquest dijous a la tarda la formació de jazz i swing transfronterera “Tête â Tête”, amb Fred Foumond i Edu Palomares, ha ofert un concert a la plaça de Santa Maria\nACTUALITZACIÓ CASOS COVID19 - HOSPITAL DE CERDANYA I DADES AGREGADES CERDANYA 13/08/2020\nL’Ajuntament de Puigcerdà ha adjudicat les obres de renovació del ferm del carrer de la Font d’Age.\nLes obres tindran un cost d’uns 10.000 € i s’executaran durant el mes de setembre.\nOportunitats d’inversió en el moment actual\nConferència “Oportunitats d’inversió en el moment actual” a càrrec de Joan Manuel Casanovas i albert Grau dins del 10è cicle “A l'estiu recerca't!” organitzat pel Grup de Recerca de Cerdanya.\nDins del “Festival de Música de La Cerdanya”, l’Orquestra Simfònica del Vallès oferirà a quest divendres 14 d’agost a les 22h a l’església de Sant Domènec de Puigcerdà, un concert dedicat titulat “Mozart a Praga”\nACTUALITZACIÓ CASOS COVID19 - HOSPITAL DE CERDANYA I DADES AGREGADES CERDANYA 11/10/20\nDilluns 17 d’agost a les 22.00h al Casino Ceretà de Puigcerdà. Entrades a la venda a codetickets.com, a l’Oficina de Turisme de Puigcerdà o 1 hora a bans de la representació a taquilla\nACTUALITZACIÓ CASOS COVID19 - HOSPITAL DE CERDANYA I DADES AGREGADES CERDANYA 10/08/20


El Govern destinarà 1,4 milions a fomentar la contractació de treballadores de la llar irregulars - Empordà\nEl Govern destinarà 1,4 milions a fomentar la contractació de treballadores de la llar irregulars\nEl Homrani ha lamentat que el coronavirus ha mostrat les persones invisibles, especialment les que estan en situació d'irregularitat administrativa\nEUROPA PRESS 12.06.2020 | 15:56\nEl Govern destinarà 1,4 milions a fomentar la contractació de treballadores de la llar irregulars EP\nLa Conselleria de Treball, Assumptes Socials i Famílies de la Generalitat destinarà 1,4 milions d'euros en ajudes per fomentar la contractació de treballadores de la llar i cures en situació irregular.\nAixí ho ha anunciat el conseller Chakir El Homrani, que ha lamentat que el coronavirus ha mostrat que hi ha persones invisibles, especialment les que estan en situació d'irregularitat administrativa: "Toca fer un pas endavant en la flexibilització dels processos de regularització".\nL'import d'aquesta ajuda, de la qual es beneficiarien un miler de persones, serà l'equivalent a la contribució de la persona ocupadora en impostos i seguretat social, és a dir, 2.685 euros si el contracte és pel salari mínim interprofessional (SMI) durant un any.\nEs podran beneficiar d'ella les persones o entitats sense ànim de lucre que ofereixin un contracte per treballar en aquest àmbit, a temps complet i amb remuneració igual o superior al SMI, i el pagament de l'ajuda es farà en dues vegades: a l'inici i al final de la contractació.\n"És una mesura pionera a Europa que esperem que sigui un èxit i ens mostri un camí per treballar en la regularització d'aquestes treballadores. Ja no volem excuses perquè no les hi contracti, tinguin papers i puguin fer el seu procés d'arrelament", ha assegurat el conseller.\nLa conselleria també destinarà 200.000 euros al foment de l'autoocupació i el treball cooperatiu per accedir a l'arrelament, és a dir, ajudes a la creació de cooperatives entre treballadors de cures que facin contractacions de regularització, així com a aquelles persones que regularitzin la seva situació a través d'un projecte d'autoocupació.\nAixí mateix, es dedicaran 300.000 euros al suport jurídic i difusió de l'arrelament social com a via de contractació de persones actualment en situació irregular, i 300.000 euros més en ajudes a la formació ocupacional per a treballadors d'aquest àmbit que els permeti accedir a aquestes ofertes de contractes i a la seva regularització.\nSUPORT EDUCATIU I FORMACIÓ D'ACOLLIMENT\nAquestes ajudes de suport a la regularització formen part d'un paquet de mesures del departament en els àmbits de la igualtat, les migracions i la ciutadania davant la crisi del coronavirus, amb un pressupost total de 4,28 milions.\nAixí, la conselleria preveu ajudes a la xarxes de suport social a l'aprenentatge (200.000 euros), ajudes a la formació a famílies immigrants per al suport educatiu (430.000 euros) i un pilot de formació en programació TIC (100.000 euros).\nA més, per fomentar l'activitat formativa del servei de primer acolliment, com a coneixements de català, destinarà 1,25 milions a la prestació del servei de primer acolliment en formats presencials i no presencials, i 100.000 euros per a la prestació de cursos d'alfabetització en línia.


Juan Carlos Sánchez: 'Per rebaixar la tensió al ple no s'hi haurien de tractar mocions ideològiques' | Reusdigital.cat diari de Reus. Notícies i actualitat del Camp de Tarragona\nJuan Carlos Sánchez: 'Per rebaixar la tensió al ple no s'hi haurien de tractar mocions ideològiques'\nEl portaveu de Cs obre la porta a repetir com a alcaldable taronja a les municipals de l'any vinent\n16 d'Agost de 2018, per Marc Busquets\nSánchez, en una imatge d'arxiu, al ple\nJuan Carlos Sánchez (1970) és el portaveu del grup municipal de Cs a l'Ajuntament de Reus. En les últimes jornades ha estat protagonista, al costat del també regidor taronja Guillem Figueras, de la polèmica al voltant de la retirada de la pancarta per la llibertat dels presos. La tensió als plens arran d'algunes mocions, el seu model cultural en cas d'assolir el govern municipal o la gestió de la salut són algunes de les qüestions tractades en una entrevista a Reusdigital.cat amb la vista posada ja a les municipals de 2019.\nS'ha estrenat en la política en l'actual mandat. Com ha estat, l'experiència?\nEl cert és que he descobert que el que sembla des de fora quan s'és un ciutadà normal és força diferent a quan veus les coses des de dins. En especial, perquè creus que pots participar molt més des de l'oposició, que és on som ara, i te n'adones que és impossible. El paper de l'oposició, que tècnicament i com a mínim hauria de ser el de fiscalitzar la tasca del govern, no es pot dur sempre a terme perquè segons com no tenim ni els mitjans per fer-ho, o perquè aquests no ens arriben en el temps i la forma adequats.\nEs refereix a la manca de mitjans, em parla de la manca d'entesa entre els grups a l'oposició?\nEm refereixo al fet que quan demanem informació als diferents estaments de l'Ajuntament aquesta no ens arriba en la mesura que ens ha d'arribar ni els terminis que ens ha d'arribar. De fet, tenim coses demanades que encara no ens han arribat. És complicat fer la nostra feina, per tant. Molt sovint t'has de refiar del que et diu el govern, i si tu no tens tota la informació de vegades pots decidir de manera errònia.\nQuina nota posaria al govern de Pellicer? Ho hem preguntat als restants portaveus a l'oposició.\nAlmenys, i amb el nostre grup municipal, no tenim la complicitat ni el consens per tal que l'acompanyen en les mesures que adopta. No hi ha comunicació i, per tant, sovint ens assabentem de les coses que fa pels mitjans de comunicació. El que hem de fer nosaltres és guanyar les properes eleccions per tirar endavant el nostre projecte de ciutat.\nEl procés d'independència ha tingut a veure en aquesta manca de comunicació entre Pellicer i Cs?\nBé, sens dubte el procés ha establert unes distàncies que haurien de ser salvables, quan es tracta de temes de ciutat. De tota manera, i en els temes molt importants, sí que hem intentat actuar de la manera més raonada possible. Ho repeteixo. Sempre en els marges en què t'has de fer una idea a partir de la informació que t'arriba. En temes de ciutat importants, com és el cas de l'Estadi i el CF Reus o de l'Hospital, hem intentat posar-hi el seny que es necessita perquè sabem que una decisió presa a partir del posicionament ideològic ens hauria pogut dur a un error. I pel que fa a l'Hospital, la regidora Llauradó i l'alcalde han mostrat una falta de competència i ho dic de manera clara perquè el govern d'aquí és del mateix color que el de la Generalitat, i el consorci hauria d'estar signat sí o sí des de fa força temps.\nLes previsions sobre el consorci ens situen ja a la tardor.\nDoncs jo no la tinc, aquesta previsió. A mi, el que m'ha arribat és que no serà a la tardor, sinó per cap d'any.\nEl dèficit serà altre cop una qüestió municipal.\nEfectivament. És que a hores d'ara ja portem 4 milions, i pujant. No pot ser que a la meitat d'enguany ja tinguem el mateix dèficit que en tot l'any passat. I això no és el que més preocupa. El servei assistencial no és l'adequat, hauríem de tenir molts més recursos. No sabem ni tan sols si podem o no disposar de més fons, com és el cas del Joan XXII de Tarragona. El seu dèficit pot ser de 10 milions, posem per cas. I no passa res, perquè se'n fa càrrec la Generalitat. Aquí no sabem què passarà. Ens manquen recursos, personal, instal·lacions, i anem retallant. El tema de l'accelerador és quelcom puntual, però sí que és preocupant que tinguem quiròfans tancats, llistes d'espera... Tot això es pot resoldre? Sí. Com? Amb més personal. Però si no el tens, no hi pots fer més.\nHa dit sovint que Pellicer no sap negociar, però l'any vinent sembla que sí o sí hauran de negociar tots. Hi haurà línies vermelles per part de Cs? Seran ideològiques?\nD'ideològiques segur que n'hi haurà. Però més enllà d'això, en els temes importants de ciutat sempre hem intentat amb la responsabilitat que mereixen els veïns, en especial els que representem però també els que no. Si un dia l'alcalde d'aquesta ciutat és un membre de Cs, ja ho veurem, com actuen, els qui ara són al govern. Molt possiblement, i pel tema ideològic, ens ho vetaran tot. Ja ho veurem, crec, crec que això ho veurem. Si hi ha sort.\nDomènech, al PP, està disposat a una alcaldia constitucionalista. Quin paper creu que tindrà, el PSC?\nAmb el PSC, certament, serà clau. Amb el PSC hi podem fer un pacte constitucionalista. Però el PSC també és un partit que pot girar cap a l'esquerra sense donar gaire importància a l'ideologia o el procés. Espero que el PSC actuï amb la responsabilitat suficient com per tal que si el partit que té més vots és Cs estigui a l'altura de les circumstàncies.\nHem viscut plens molt tensos. Quina proposta fan, per rebaixar la tensió?\nEls dos últims, precisament, no ho han estat. Fa dos o tres mesos, però, sí que és cert que vam tenir plens tensos perquè algú es va preocupar de dur-hi mocions o propostes de caràcter ideològic i no pas relatives a coses que afecten els veïns. En aquests tres anys de mandat, Cs no ha dut cap moció d'aquesta mena als plens, que tingui a veure amb el procés. Hem intentat aportar mocions sobre temes puntuals de ciutat, que són els que interessen a la gent. En aquestes mocions ens acostumem a entendre. El problema ve quan Cs s'ha de posicionar al respecte de mocions que presenten els altres grups i que són d'aquest tipus. Al final has de dir-hi la teva, sí. Ja que em pregunta com solucionaria aquest tema, per rebaixar la tensió hauríem d'obviar les mocions ideològiques que després de tot són un brindis al sol. I després, aportant mocions que només vagin destinades a cobrir les necessitats dels ciutadans.\nSituem-nos en un context en què Cs és a l'alcaldia. Com gestionarà la Festa Major i la relació amb els grups del Seguici?\nD'entrada, caldria intentar que la Festa Major de Reus no tingui contingut ideològic. Si sóc alcalde, el primer que faré és no convidar segons quin pregoner per no ofendre ni preocupar una part dels regidors. Si no vam assistir a l'últim pregó és perquè ens en van expulsar convidant-hi un pregoner com Xavier Graset, que pel que ha fet i per la seva trajectòria no ens representa. Tampoc sabíem del cert què havia de dir, però si hi vas el que no hagués estat bé és aixecar-se i marxar. Ens vam estimar més no assistir-hi.\nSe sent amb forces per ser el candidat de Cs l'any vinent?\nAmb forces m'hi sento, i amb ganes. En principi, sí que tinc la voluntat de tornar-me presentar però el meu partit té uns mecanismes i uns terminis en què ens hem d'anar presentant, posicionant i proposant, els que volem ser candidats. Hi ha uns sistemes d'elecció, després. A nivell estatal, el partit no ha presentat encara el programa marc per a les municipals i per tant, tampoc els seus candidats.\nL'Ajuntament farà un protocol per 'minimitzar' l'impacte de les obres a Reus\nL'Ajuntament preveu instal·lar quatre càmeres de videovigilància i adquirir una unitat autònoma intinerant\nEl ple de Reus reclama per unanimitat la creació de comissions d'estudi o investigació de l'accident químic a la Canonja\nSurten a licitació les obres d'urbanització del Camí de Valls\nPere Poch 31 d'Agost de 2018\nMai no tindrà hepatitis Sr. Salvat.\nPer molt que begui el Sr. Salvat mai agafarà una hepatitis, està immunitzat contra tot allò sigui de color groc\nAmargura de vermut 17 d'Agost de 2018\nMolt be l´entrevista...\nEstoy totalmente de acuerdo en que en un pleno municipal no se deben tratar temas partidistas, hay que poner un freno a todo ello. Hay que hacer gestión para toda la ciudad, porque la ciudad de Reus es plural, y no entiende de temas republicanos, independencia, separatismo...\nHay que tratar temas como: seguridad, limpieza, suprimir en lo posible la pobreza, el paro, droga, incivismo, etc.\nHay que tratar temas para una convivencia cívica plural. Ahí se tiene que ver la grandeza del político, el líder para poder llevar a buen puerto la nave.\nRamon Salvat - Reus 16 d'Agost de 2018\nProposta des de la divergència.\nI, si us plau, facin mes oposició realista i pràctica, mes reusenquisme constructiu , i deixin d'augmentar la tensió amb actuacions que nomes serveixen per donar mes benzina als grogets, "revolucionaries" i separatistes diversos. Vostès ara representen a molts reusencs - jo, sincerament, espero que sigui per poc temps- i tenen obligació amb tota la ciutat els voti o no; no facin com qui ara mana a Reus


La Mancomunitat promourà accions amb el col·lectiu LGTBIQ+ gràcies a l'acord amb Ponts d'Igualtat | ARA Multimèdia\nBlas Calbo i Aitor Pla / Mancomunitat\nEs contemplen activitats com xarrades a centres educatius, la celebració de dies assenyalats com el de la visibilitat trans, el dia contra la LGTBIfòbia o l’orgull, així com el dia contra la LGTBIfòbia a l’esport.\nAitor Pla, president de Ponts d’Igualtat, i Blas Calbo, president de la Mancomunitat de l’Alcoià i el Comtat, han signat un conveni per tal de reforçar el compromís de la Mancomunitat en la lluita contra les desigualtats en el col·lectiu LGTBIQ+.\nL'objectiu del conveni és desenvolupar actuacions conjuntes encaminades a "aconseguir la completa igualtat de totes les persones, independentment de la seua orientació sexual, identitat o expressió de gènere", segons ha informat l'òrgan supracomarcal en un comunicat.\nLa Manco i Ponts d’Igualtat sumaran forces a l’hora d’atendre i planificar actuacions adreçades a la lluita per la igualtat del col·lectiu LGTBIQ+. Es contemplen activitats com xarrades a centres educatius, la celebració de dies assenyalats com el de la visibilitat trans, el dia contra la LGTBIfòbia o l’orgull, així com el dia contra la LGTBIfòbia a l’esport. Aquest conjunt d’accions està dirigit a assolir una finalitat comú com és, segons la Manco, el "suport al col·lectiu LGTBIQ+ i la lluita per la igualtat real a les comarques, fomentant la salut i la participació social i cultural inclusiva per a totes les persones".\nLa Mancomunitat de l’Alcoià i el Comtat ja disposa, des de 2018, d’un Servei d’Igualtat que proporciona atenció i assessorament en matèria d’igualtat i prevenció de les violències de gènere als pobles, de forma itinerant.\nAmb aquest nou conveni, es reforçarà el compromís de la Mancomunitat per la igualtat posant especial atenció al col·lectiu LGTBIQ+.


A Observació i descripció de generadors, transformadors i motors: les seves parts, la seva funció i la importància en la societat actual. \nD Identificació dels efectes i aplicacions del corrent induït: Fabricació de corrent altern. Ús d'alternadors i dinamos. Càlcul de la força electromotriu induïda alterna. Reconeixement dels corrents de Foucault i aplicació als frens magnètics i a les cuines


Casal de la Cultura : la revolució actual requereix l'aportació de tots els ciutadans conscients a l'obra de reestructuració de la nova societat... : Inscriviu-vos-hi! :: Cartells (Biblioteca de Catalunya)\nCasal de la Cultura : la revolució actual requereix l'aportació de tots els ciutadans conscients a l'obra de reestructuració de la nova societat... : Inscriviu-vos-hi!\nCarregant continguts ... Descripció de la pàgina\tPuntuació Títol Casal de la Cultura : la revolució actual requereix l'aportació de tots els ciutadans conscients a l'obra de reestructuració de la nova societat... : Inscriviu-vos-hi! Matèria Catalunya. Comissariat de Propaganda -- Cartells Contribuïdors Catalunya. Comissariat de Propaganda Data del document original [1938?] Data de publicació 2009 Editor Biblioteca de Catalunya Font Publicació original: Barcelona : Comissaria de Propaganda de la Generalitat de Catalunya, [1938?], 136 x 99 cm Tipus de recurs Image Format Imatge/jpeg Llengua cat Gestió dels drets Còpia permesa amb finalitat d'estudi o recerca, citant la font "Biblioteca de Catalunya". Per a qualsevol altre ús cal demanar autorització. Relació http://cataleg.bnc.cat/record=b1072474~S13*cat# Dispositiu de captura Zeutschel Omniscan 11 Resolució 1000 x 1357; 150 dpi Compressió JPEG, compressió baixa Definició 24 bits Característiques físiques 136 x 99 cm Història de canvis Imatge original TIFF, sense compressió, a 300 dpi Repositori Memòria Digital de Catalunya Gestió dels drets (Europeana) http://www.europeana.eu/rights/rr-f/ Etiquetes Afegir etiquetes per Casal de la Cultura : la revolució actual requereix l'aportació de tots els ciutadans conscients a l'obra de reestructuració de la nova societat... : Inscriviu-vos-hi!\nComentaris Afegir un comentari per Casal de la Cultura : la revolució actual requereix l'aportació de tots els ciutadans conscients a l'obra de reestructuració de la nova societat... : Inscriviu-vos-hi!


Les notes de tall d'octubre\nEstudiants fent la Selectivitat, l'examen que acaba decidint la nota d'accés a la universitat\nLes veritables notes de tall\nDe juliol a octubre, les qualificacions d'accés a 59 graus van baixar entre 1 i quasi 6 punts\nLes notes de tall d'octubre, que reflecteixen la qualificació de l'últim estudiant que ha accedit a cadascun dels graus, han baixat, en comparació amb les del mes de juliol, en 255 dels 470 estudis ofertats aquest curs per part de les 8 universitats que participen en el procés de preinscripció (les 7 públiques i la UVic-UCC). En 59 d'aquests graus, la nota ha caigut entre 1 i quasi 6 punts.\nEl rànquing de les notes de tall més altes fet públic al juliol també s'ha vist lleugerament alterat. Si bé els graus de Física + Matemàtiques de la UAB i la UB segueixen ocupant les dues primeres places (tot i que la nota màxima de juliol del primer,13,238, ha reculat fins al 12,938), el tercer lloc passa a ser ocupat pels estudis de Filosofia, Política i Economia (12,428), desplaçant Medicina - Clínic (12,234), que ocupava la tercera plaça, a la sisena posició.\nAl quart i al cinquè lloc s'han situat la doble titulació de Biotecnologia + Bioquímica i Biologia Molecular de la URV (12,400) i el grau de Medicina de la UPF-UAB (12.264), que es converteix en el que té la nota més exigent de l'especialitat.\nENGINYERIA FÍSICA GUANYA POSICIONS\nPer davant dels altres 5 graus de Medicina que vénen a continuació, ha aconseguit col·locar-se Enginyeria Física de la UPC (12,206), que ha escalat 8 posicions a la classificació, del lloc 15 al vuitè.\nEls canvis més cridaners s'han registrat al doble grau de Física + Química de la UAB, que ha passat de tenir una nota de 12,370 a un 6,598, quasi 6 punts menys. Una cosa semblant ha succeït a Biotecnologia de la UdL, que ha baixat del 10,071 al 5.\nEn tres graus, Fisioteràpia + Nutrició i Dietètica UdL-Igualada; Enginyeria de Sistemes Aeroespacials UPC-Castelldefels, i ADE + Dret de la UB, les qualificacions han retrocedit entre 4 i 5 punts.\nI en tres estudis més, ADE de la UPF, Biotecnologia de la UdG i ADE en anglès de la UAB, la caiguda s'ha situat entre els 3 i els 4 punts.\nBAIXADES D'ENTRE 2 i 3 PUNTS\nEn 18 casos més, la nota ha experimentat un descens d'entre 2 i 3 punts. En aquesta situació es troben els graus de Ciències Ambientals de la UAB i la UdG, Periodisme de la UdL i la URV, Publicitat i Relacions Públiques de la URV, Comunicació Audiovisual + Informació i Documentació de la UB, Economia en anglès de la UAB, Empresa Internacional de la UB, Criminologia + Dret de la UdG, Conservació i Restauració de Bens Culturals de la UB i Bioinformàtica de la UPF (ESCI)-UB-UPC.\nAmb una davallada de nota similar, a la branca de Ciències de la Salut podem trobar els graus de Ciència i Tecnologia dels Aliments (UB), Nutrició Humana i Dietètica (URV), Podologia (UB) i Fisioteràpia en anglès (UdG-UB). També s'han vist afectats per aquest descens de la nota de tall les enginyeries de l'Energia i d'Electrònica Industrial i Automàtica que la UPC imparteix al nou campus de Sant Adrià del Besòs, i els Estudis d'Arquitectura de la UPC a Sant Cugat.\nEn 33 estudis més la qualificació ha retrocedit entre 1 i 2 punts, mentre que en 214 graus s'ha mantingut el llindar d'exigència fixat al mes de juliol.\nEls estudiants que al mes de juliol no aconsegueixen una plaça als estudis desitjats, tenen la possibilitat de manifestar, amb independència que es matriculin en una altra opció o no, que volen continuar aspirant a la plaça que volen preferentment fins al mes d'octubre, quan es tanca el procés de matriculació.\nEls usuaris subscrits a Unportal ja poden consultar les notes de tall d'octubre, i comparar-les amb les de juliol, a cadascuna de les fitxes dels 470 graus on l'accés està regulat per la nota de tall.


Comentari de les 9 i 5 |\nComentari de les 9 i 5\n(“El Be Negre”, 1-7-1936)\nEn un ambient d'apoteosi va acabar, avui fa uns quants dies, ni més ni menys, la divuitena Volta Ciclista a Catalunya. La grandiositat de l'espectacle, aquell estol de ciclistes infatigables, avançant per damunt de les blanques i, naturalment, polsoses carreteres del país sota un cel intensament blau, tan blau com l'anís del mateix nom que, com el que us parla, presenta la Fassina Catalana de l'honorable senyor Momplet, la grandiositat, dèiem, de l'espectacle és d'uns tons massa brillants perquè nosaltres li dediquem la negra flor de l'oblit.\nEl ciclisme, naturalment, és un esport, però nosaltres, que procurem esguardar les coses a través de l'ull inquisidor del comentarista professional, aquest fet ens deixa vagament insensible. És per això i res més que per això, que el qui us parla, intentarà fer desfilar per davant dels vostres ulls i a través de l'única televisió en vigència a les emissores del país, em refereixo a la imatge literària, totes aquelles emanacions polítiques que giren o, més concretament, que podrien girar entorn d'unes rodes ciclistes durant la Volta a Catalunya que hem celebrat joiosament sota el sol implacable del mes de juny.\nJa sé que aquesta mena de confessions al radioient l'acostumen a esverar una mica, però més val que no ens enganyem. El ciclisme, senyores i senyors, em sembla cridat a escalar cims molt més humans que el de l'Ordal i a conquistar metes molt més denses en patriotisme que no pas les de Lleida i del Parc de Montjuïc, posem per cas. El ciclisme, posat al servei del Govern de Catalunya, o per explicar-ho amb més precisió, la Volta Ciclista a Catalunya, efectuada per l'honorable President i els consellers de la Generalitat, esdevindria una nota fresca, alegre i optimista, damunt la qual podrien bastir-se les solucions més transparents, unes autèntiques solucions de cel·lofana.\nNo precisa pas una imaginació gaire feliç per projectar damunt l'asfalt de qualsevol de les nostres carreteres la futura caravana multicolor dels ciclistes que avui regeixen els destins de Catalunya, tot pressentint, naturalment, l'apoteosi eufòric de les arribades.\nLes dames ripolinades, naturalment, i amb una canya de gelat a la boca, els banyistes, els sensefeina, els vaguistes, els cambrers, els ocellaires, els taxistes, els rabassaires, els mossos de corda, els mossos de l'esquadra, els mossos d'estació, els motoristes, els fotògrafs, els vegetarians, els capellans, els domadors, els espiritistes, tothom, tothom sense excepció, llançaria el mateix crit, brillant i entusiasta:\nI el Govern de Catalunya, pedalejant adelerat, retornaria a Barcelona perfumat no solament de les essències democràtiques que com una ona de reverberació ciutadana floten en l'atmosfera apassionada de Catalunya, sinó perfumat amb aquelles altres essències, positivament més líriques, que vénen de les flors de la muntanya i de la bravada forta de salobre que puja del Mediterrani blau, d'una blavor només comparable amb l'Anís Blau que presenta la Fassina Catalana, primera fàbrica nacional de licors...\nBona nit tinguin, estigui bonet, senyor Francesc Pujols, i fins demà.\n(És una paròdia Be Negre)


ORIOL VILANOVA. DIUMENGE – Europea Words\nPublicado porEW TEAM 27 Feb, PM Publicado en CULTURA\nExposició d’Oriol Vilanova a la Fundació Tàpies fins el 28 de maig de 2017\nUnes 27.000 postals han pres literalment les parets de la planta baixa i el primer pis de la Fundació Tàpies, amb l’exposició a forma de pell de serp, que Oriol Vilanova ha anat col·leccionant diumenge rere diumenge.\nN’Oriol ha despullat tot l’interior de l’espai i ha vestit les parets per donar-lis una nova funció, com una massa que escapa al clixè, una altre percepció de la imatge. Intervencions que juguen amb la llum, l’arquitectura.\nPresentació de l’exposició amb Carles Guerra, Núria Oms, Xavier Casas i Oriol Vilanova (d’esq. a dreta)\nDurant els últims anys l’ Oriol s’ha passejat pels mercats de puces dominicals per diverses ciutats europees, com Brusel·les (a on resideix), Barcelona, Praga, i ha anat comprant targetes postals utilitzades, que més li han agradat. Totes tenen un relat, una història, però ha quedat amagada per la imatge que hi al seu front.\nDes de Brusel·les l’Oriol va anar preparant aquesta exposició, marcant la posició de cadascuna, fent que les imatges es converteixin en taques de color en uns casos, en una repetició de la mateixa imatge o simplement, barrejades.\nAl muntar-ala ha destacat dos punts, la imatge més repetida, que és una postal del Museu de Cera de Barcelona, que l’ha trobada per tot Europa, o la imatge més insòlita i poc entenedora, una postal d’un petit parc d’Almeria.\nConceptualment, per l’Oriol es tracta d’omplir l’espai, donar contingut a l’espai i complementar l’arquitectura, com exemple al primer pis ha afegit tres columnes falses.


L’Ajuntament de Lleida celebra el 10è aniversari del Mercat de l’Hort amb una edició especial - TOTLLEIDA\nDurant tot el dia, s’han programat una sèrie de tallers de gastronomia, tasts de demostració i maridatges de productes\nPer totlleida En Nov 3,2019\nLa regidora de Consum, Comerç i Mercats, Marta Gispert, explica que es vol fer un pas endavant amb un canvi d’imatge, per modernitzar el mercat i visibilitzar encara més els paradistes i els seus productes\nLa Regidoria de Consum, Comerç i Mercats de l’Ajuntament de Lleida celebra avui el 10è aniversari del Mercat de l’Hort, una edició especial amb la participació de 25 parades de productes de proximitat i amb l’organització d’una sèrie de tallers de demostració, així com tasts de degustació i maridatges de productes.\nUna efemèride que significa un punt de partida als canvis que des de la regidoria es volen introduir en el mercat, començant pel canvi de nom i la renovació de la imatge. “És un pas endavant necessari per oxigenar la imatge, donar-li una modernitat i aconseguir una major visualització dels paradistes i dels seus productes”, ha explicat la regidora Marta Gispert, responsable de l’àrea de Consum, Comerç i Mercats a la Paeria.\n“Tenim paradistes que presenten productes d’una gran qualitat, alguns fins i tot amb premis i reconeixements en l’àmbit internacional”, diu Gispert que reitera que la finalitat darrera de la Regidoria és sempre la mateixa: “Apropar aquest producte de km 0 i de gran qualitat al ciutadà de Lleida, que s’atansa a l’Eix comercial a passejar o realitzar altres comprar”.\nMarta Gispert també ha explicat que la jornada d’avui s’havia concebut amb una combinació de vendes i activitats, ja que durant tot el dia hi ha previst tallers de gastronomia, tasts de degustació i maridatges de productes. Activitats que s’endeguen avui, però que s’aniran fent i tindran continuïtat tot l’any, fins a arribar l’11è aniversari. Tall de veu Marta Gispert\nA més de la responsable de Consum, Comerç i Mercats de la Paeria, durant el matí també han passat pel Mercat de l’Hort l’alcalde de Lleida i altres regidors, que han aprofitat per realitzar les seves compres com uns ciutadans més.\nEl TOAR presenta una vegada més D.JUAN TENORIO, de José Zorrilla, (Adaptació de Carles Labérnia) si bé, en aquesta ocasió d’una forma molt distinta i renovadora, a la que ens tenia acostumats


El tenor banyolí Eduard Mas estrena un recital dedicat a Schubert junt amb la pianista Marta Puig – Ateneu – CMEM de Banyoles\nPublicat 09:31 el 13.02.2019 · Actualització 09:32 el 13.02.2019\nEl tenor banyolí Eduard Mas estrena un recital dedicat a Schubert junt amb la pianista Marta Puig\nEl duet interpretarà un programa dedicat íntegrament al Lied schubertià el dia abans de presentar-lo a L’Auditori de Barcelona\nEl tenor banyolí Eduard Mas actuarà a l’Auditori de l’Ateneu de Banyoles dissabte 16 de febrer (21 h, 10 €) juntament amb la pianista Marta Puig, i ho farà en un recital d’alta volada dedicat íntegrament al rei de la cançó poètica o lied, Franz Schubert. Serà el dia abans d’oferir el mateix recital al cicle de Schubert Lied Barcelona de L’Auditori de Barcelona coproduït amb l’Associació Franz Schubert i el prestigiós Centro Nacional de Difusión Musical. Un duet que en el concert organitzat per Joventuts Musicals de Banyoles oferirà en primícia un repertori amb dues rareses: les adaptacions que Schubert va fer de tres sonets de Petrarca i les tres peces que representen el petit corpus de cançons que el genial compositor austríac va escriure sobre textos en llengua italiana. Serà el tercer cop que Mas pugi a l’escenari de l’Auditori de l’Ateneu després que l’any 2016 col·laborés en un concert del baríton Josep-Ramon Olivé i el 2013 actués amb el quartet de jazz STN.\nMas i Puig, ambdós formats a la Guildhall School of Music and Drama de Londres, constitueixen una mostra del talent i interès de les joves generacions pel lied i l’àmbit de la cançó poètica. L’intèrpret banyolí de 31 anys va ser premiat el 2012 amb la beca per a joves cantants de l’associació Kathleen Ferrier i el 2017 va ser finalista del concurs de la mateixa associació. Llicenciat en Història de l’Art per la Universitat de Barcelona, va iniciar estudis de cant a l’escola londinenca, on va debutar com a solista amb la London Symphony Orchestra i l’any passat es va graduar en Òpera. Banyolí de naixement, es va introduir en el món de la música des de ben jove participant en diferents projectes vocals de Banyoles com el Cor del Centre Excursionista, el Cor Small i el Cor de Teatre, fins que l’any 2011 es va traslladar a Londres per començar la carrera de cant.\nDes que va obtenir el primer premi de Kathleen Ferrier del Regne Unit, el banyolí ha cantat en múltiples ocasions el repertori de Schubert, Toldrà, Britten, Poulenc, Mompou i Quilter al cicle de concerts Song in the City de Londres. A més, ha estat convidat a festivals com l’Annecy clàssic Festival de França, el St. Lawrence Jewry Music Festival de Londres o a l’Spanish Song and Zarzuela de Londres. L’any 2014 va participar al curs de lied alemany Franz-Schubert-Institut a Àustria, on va tenir l’oportunitat de treballar amb mestres del gènere com Elly Ameling, Christa Ludwig, Robert Holl, Roger Vignoles i Julius Drake.\nAixí mateix, ha participat en nombroses classes magistrals amb reconeguts intèrprets de lied com Emily Ameling, Christa Ludwig, Robert Holl, Roger Vignoles, Helmut Deutsch, Julius Drake, Wolfgang Holsmair o Wolfram Rieger. En òpera, Mas ha interpretat més d’una desena de rols en obres de Poulenc, Puccini, Menotti, Chaikovski, Mozart, Haydn o Philips.\nPer la seva banda, la barcelonina Marta Puig es va formar a l’ESMUC i va culminar la seva formació a la Guildhall School, on es va graduar amb altes distincions. Ha estat finalista en la modalitat de solista del Beethoven Piano Prize de Londres, de la XVIII edició del Concurs Arjau i del Concurso Jóvenes Intérpretes Ruperto Chapí. A part del seu vessant com a solista, col·labora regularment amb diferents orquestres catalanes com la GIOrquestra o l’Orquestra de Cambra del Penedès i manté una intensa activitat cambrística on el lied hi és sempre present.\nLes entrades per al concert de dissabte es poden comprar a través d’aquest enllaç i a l’Oficina d’Atenció Ciutadana de l’Ajuntament de Banyoles (al passeig de la Indústria, 25 // 972 57 00 50, de dilluns a dijous de 8:30 h a 18:45 h i divendres de 8:30 a 14:45 h).


Novetats a Vallter 2000\nEl proper cap de setmana 30 i 1 de desembre Vallter 2000 ja obre les seves portes, els dos temporals de llevant d’aquest setmana han deixat gruixos de fins a un metre de neu. Aquest any, el primer que ho gestiona Ferrocarrils de la Generalitat de Catalunya hi ha moltes novetats, això últim junt amb la gran quantitat de neu caiguda sembla indicar que serà una gran temporada.\n“els dos temporals de llevant d’aquest setmana han deixat gruixos de fins a un metre de neu”\nCom a principals novetats trobarem que s’han retirat els canons de la pista del Xalet, per col·locar-los a la part alta de l’estació, d’aquesta manera es podrà garantir un mínim de pistes innivades. La pista del Xalet s’habilitarà per la practica de raquetes de neu i esquí de muntanya, per així canalitzar de forma més eficient els visitants a les pistes, evitant aglomeracions al pàrquing superior.\n“s’han retirat els canons de la pista del Xalet per col·locar-los a la part alta de l’estació”\nGracies a les prematures nevades i a les modificacions realitzades, sembla que aquest serà un bon any per l’estació. Amb aquest bon començament nosaltres continuarem treballant per poder oferir un producte de qualitat que complementi la oferta turística de la Vall.


El blog d'en Papikol | Avui Onze de Setembre, unes reflexions sobre l’ANC\n← KKK = C’s\nReflexions sobre l’octubre de 2017 →\nAvui Onze de Setembre, unes reflexions sobre l’ANC\nSetembre 11th, 2018 by papikol and tagged ANC, Assemblea Nacional Catalana, independència, república\nAvui és l’Onze de Setembre de 2018, al matí.\nTot apunta que la manifestació d’aquesta tarda serà igual de multitudinària o més que les d’anys anteriors. Novament demostrarem que la bombolla no s’ha punxat. Avui tornarem a demostrar que seguim sent molts i amb molta força.\nL’estat espanyol (sigui conduit per Rajoy o per Sánchez) no sap fer una altra cosa que intentar frenar-ho tot amb la violència (verbal, judicial o inclús física), sense aportar cap argumentació a favor de la seva posició. Els seus actes, especialment tot el que fa referència als presos polítics i exiliats, semblen només actes de venjança.\nAvui vull destacar el paper que ha tingut l’ANC en la canalització i organització de les ànsies de llibertat i d’independència que aquests darrers anys ha anat agafant força entre la gent. Primer amb la Carme Forcadell al capdavant, després amb en Jordi Sànchez i actualment amb l’Elisenda Paluzié. Tots tres independentistes de pedra picada i grans persones. Amb diferents estils i maneres de fer han liderat l’ANC i l’han portat a ser una entitat molt important, amb més de 80.000 socis.\nL’ANC té una estructura molt descentralitzada cosa que permet que cada assemblea territorial organitzi les accions que consideri oportunes, a més a més de les campanyes generals que proposa el Secretariat Nacional. Això ha permès mantenir el poble actiu i reivindicatiu. També ha estat important la feina de negociació feta amb el partits polítics en moments clau com la formació de Junts Pel Sí, o la investidura de Mas/Puigdemont.\nL’ANC, tot i ser una entitat civil, fa política, de fet va néixer per influir en la política -sense ser un partit polític- Aquesta situació l’ha portat a ser de vegades criticada, menystinguda o lloada pels propis partits independentistes, en funció del moment polític. No passa res, quan se segueixen uns objectius s’està exposat a la crítica i s’ha d’assumir.\nTambé s’han comès errors, al meu entendre el més greu va ser que el 27 d’octubre del 2017, després de la declaració d’independència feta pel Parlament, l’ANC es va replegar com després hem sabut que havien decidit els partits. Molta gent de l’ANC estavem esperant instruccions per donar suport a la declaració.\nL’ANC ha facilitat que molta gent s’hagi mobilitzat i que hagi pogut agafar el protagonisme de la història.


Bústia: El món segueix? ·\nBústia: El món segueix?\nRedacció 10 Abril 2020 2 min read\nBon dia a tothom. Pot semblar agosarat que amb el que està passant pugui pensar amb altres coses que no sigui el que estem vivint des de fa uns mesos. Per sort, penso, quan obro els balcons o surto del portal de casa, veig una primavera que, com cada any, ens ha vingut a regalar el millor que sap fer, omplir de llum, flors i fulles als arbres, amor animal i regalant en petites dosis d’aigua.\nLa humanitat es preocupa només per allò que hi té interès, la seva salut, i si fins fa uns mesos només teníem ulls per cuidar-nos i mirar de no patir un càncer, un ictus, un atac de cor, o una d’aquestes afeccions humanes, i altres assumptes més mundans i, si ho mirem en perspectiva amb el que vivim, intranscendents, com les discutides desigualtats socials, ara ens hem oblidat gairebé del tot i només mengem COVID.\nJo, i segur que moltes persones pensaran el mateix, crec que no estem gaire d’acord amb el que estem vivint i no ho dic pel fet en sí, sinó pel fet de la, no sé si planejada o no, desinformació que patim. Em manquen dades.\nTot són especulacions, malgrat ens ho plantegin com notícies de darrera hora. Ens donen pautes que haurem de seguir després del confinament, ara quan ens diuen que es comença a veure llum perquè a la Xina se n’estan començant a sortir, però serà veritat que tot quedarà aquí?\nConsell, no mirem endavant i com deia la cançó de la meva joventut… ‘Olvidemos el mañana porque nunca llegará’… i ho heu de fer per aquella raó de l’altre cançó i cantant,… el cantor tiene razón… i perquè com diu el meu fill mitjà,… tot ho han dit cantants.\nGaudiu d’aquesta primavera tant com pugueu. Sortiu al balco i respireu l’aire més net que tenim des de fa molt temps i que ningú ens ha dit.\nCada minut que passa és únic i irrecuperable, no us el perdeu.\nTags: Bustia Pius M Gassó\nPrevious: Tribuna: Per lluitar contra el virus… regularització de les persones migrades!\nNext: Bústia: Siempre lloramos cuando es demasiado tarde


Segons informa la Guàrdia Urbana, aquest dijous, a les 17:00 h, agents del cos de policia municipal van establir un cordó de seguretat al voltant de l’edifici situat al número 17 del carrer Galanes, perquè hi havia perill que s’esfondrés. Prèviament havien desallotjat l’únic inquilí de l’immoble i els locals comercials pròxims. El cordó de seguretat es va aixecar a les 21:30 h, després que l’edifici va ser apuntalat.\nEl mateix dijous, a les 23:25 h, un turisme Opel Omega es va sortir de la via per la qual circulava, el Camí de Riudoms. El turisme no va provocar danys personals però sí que va danyar el mobiliària urbà amb el qual va topar en la seva trajectòria. El conductor del vehicle, un home de 49 anys i veí de Reus, E.V.R., va donar positiu en la prova d’alcoholèmia. La Guàrdia Urbana va traspassar les diligències al Jutjat de Guàrdia.\nSí hi va haver un ferit en l’accident que va tenir lloc a les 13:10 h a la carretera de Castellvell, per la topada entre un turisme SEAT Ibiza i un ciclomotor Peugeot. El conductor del ciclomotor va ser atès per policontusions a l’hospital de Sant Joan, d’on ja l’han donat d’alta.\nAl passeig Mata, a les 10:37 h, un turisme Mercedes de color blanc va atropellar una dona i va fugir. La dona, de 71 anys i veïna de Calafell, va ser atesa a l’hospital de Sant Joan, per ferides lleus i donada d’alta poc després.


L'escola del segle XXI. Una mirada des de la societat civil | Fundacio Bofill\nPublicacions i vídeos > L'escola del segle XXI. Una mirada des de la societat civil\nD'uns anys ençà hi ha un gran acord en l'assumpció que l'escola en solitari no pot donar resposta als reptes complexos de la societat actual, i que cal que l'escola, la família i els diversos agents educatius del territori realitzin un treball educatiu conjunt. En aquesta tasca de coresponsabilitat, però, s'haurien de tenir en compte sectors que, tot i no estar considerats clarament educatius, tenen molt a dir sobre la qüestió de l'educació. Aquest estudi s'ha centrat justament en aquests sectors que, tot i tenir una preocupació per l'educació, tenen un impacte aparentment menys fort i directe en aquesta i que sovint queden al marge de les consultes i de la trama de complicitats que es pot establir amb el món educatiu. Sectors, tots ells, que tenen molta riquesa i llum a aportar a l'hora de dilucidar cap a on ha d'anar la nova escola del segle XXI i quin curs ha de seguir l'educació del país.


Es lliuren els premis del Concurs de Cartells de Nadalem i Carnaval a El Círcol\nAquesta tarda s’ha fet entrega El Círcol dels premis del Concurs de Cartells del Nadalem 2019-20 i Carnaval 2020. El manresà Joan Bosch va guanyar en la categoria del Nadalem, mentre que la proposta del castellonenc Juan Diego Ingelmo va ser l’escollida per a representar el proper Carnaval. L’alcalde Xavier Fonollosa, el regidor de Cutura, Andreu González, i el d’Esports, Gerard Mimó, han estat els encarregats de lliurar els guardons.\nJoan Bosch Bruch és un dissenyador gràfic de Manresa, creador del cartell del Nadalem, titulat Nadal tropical. Tal i com ha explicat, aquest era el primer cop que participava en un concurs i destinarà els 700 euros del premi a comprar-se un ordinador.\n“La idea que tenia era buscar una semblança raonable. Buscar alguna cosa que s’assemblés a un avet, però que no ho fos. Un dia, passant per una fruiteria, vaig veure el tronc d’una pinya, que a més és un plat força típic del Nadal. Vaig fer un parell de muntatges i unes quantes propostes, i aquest en va ser el resultat”.\nLa millor finalista de la categoria va ser Clara-Tanit Arqué Cardona amb La Pippi i la primera veu, amb un premi de 300 euros. En la categoria d’artista local menor de 16 anys la guanyadora va ser Judith Chacón Valenzuela amb Nadal a la lluna i un premi de 60 euros.\nJuan Diego Ingelmo va guanyar el primer premi en la categoria de Carnaval. Aquesta era la quarta vegada que aquest veí de Borriana (Castelló) es presentava al certamen. La seva proposta es titula Explosió i mostra el cap d’un home avorrit del qual surten disfresses, disbauxa i molta festa.\nEl millor finalista en aquesta categoria va ser Raül Viñau Porras, amb La sardina també!. “Com el lema del Carnaval era ‘Recrea’t’, vaig portar a la vida la part fosca d’aquesta festa, que per mi és l’enterrament de la sardina. La vaig disfressar i treure’n del seu hàbitat natural”, ha comentat el dissenyador gràfic, qui s’emporta 300 euros que reinvertirà en projectes per a la seva empresa.\nEl premi a l’artista local menor de 16 anys va anar a parar a Lethologica, presentat per Clara García Font, Isona Mimó Blanco i Carla Bastard Trigueros, que van guanyar 60 euros. Les participants van presentar un cartell amb nou cartes amb colors diferents i elements de disfresses, tot relacionant el Carnaval amb la màgia, han indicat. Amb els 60 euros del premi faran un scape room plegades.\nEn aquesta convocatòria del Concurs de Cartells es van presentar 73 creacions. Les obres participants es poden veure exposades a El Círcol (plaça de la Vila, 19).


Aishe Inn Xi'an Xian Xina - Ofertes d'hotels amb els MILLORS DESCOMPTES EN LÍNIA\nSuite 3161, Unit 1, Building 3, Jinyu Garden, No. 585 Xiying Road, Pagoda de l'Oca Gegant de Qujiang, Xian, Xina, 710054\nMainland Chinese Citizens-Tent - Llit\nDayan Pagoda Northern Square560 m\nChuanxiao Park690 m\nParc Temàtic Tang Paradise730 m\nPagoda Gegant de l'Oca Salvatge820 m\nBig Wild Goose Pagoda (Dayanta)820 m\nBronze Statue of Master Xuanzang820 m\nUniversitat de Ciència i Tecnologia de Xian830 m\nDacien Temple840 m\nXinLeHui JiuBa Jie910 m\nCentre Comercial Saga IT920 m\nInformació bàsica sobre Aishe Inn Xi'an\n1 Llit en Dormitori Femení de 6 Llits (Mainland Chinese Citizen - Bed in 6-Bed Female Dormitory Room)\nMés informació sobre Aishe Inn Xi'an\nDissenyat tant per oci com per negoci, Aishe Inn Xi'an està situat idealment a Qujiang Giant Wild Goose Pagoda; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Aishe Inn Xi'an, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Wi-Fi gratuït en totes les habitacions, recepció 24 hores, magatzem d'equipatge, cuina compartida.\nGaudiu de les comoditats d'alta gama com ara aire condicionat, bany compartit per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Aishe Inn Xi'an no troba competidors en cap categoria.\nEstació de metro Beichitou\nPagoda Gegant de l'Oca Salvatge - 820 m\nMuseu d'Història Shaanxi - 1,76 km\nMuseu Bosc dels Estels (Museu Beilin de Xi'an) - 3,52 km\nFortificacions de Xi'an - 3,74 km\nCampanar - 4,46 km\nTorre del Tambor - 4,69 km\nMesquita de Xi'an - 4,96 km\nBarri Musulmà - 5,3 km\nParc Temàtic Tang Paradise - 730 m\nUniversitat de Ciència i Tecnologia de Xian - 830 m\nCentre Comercial Saga IT - 920 m\nPagoda Gegant de l'Oca Salvatge\nEstació de metro Dayanta es troba a menys de 0.57 km


Sorpresa a Catalunya Ràdio per l'ERO\nLa plantilla tomba el preacord i es passa de 19 acomiadats graduals a 58 de cop\nÀlex Gutiérrez M. Barcelona. 03/08/2013 00:00\nEls treballadors de Catalunya Ràdio van donar ahir la sorpresa en votar en contra del preacord que havia segellat el comitè d'empresa amb la direcció. El vot negatiu implica tornar a la situació inicial, segons la qual s'han de despatxar 58 persones de manera immediata. La situació ahir a l'emissora era de desconcert. El preacord implicava reduir el nombre d'acomiadats a 19, i fer-ho a més de manera esglaonada, des d'ara fins al 2017. Enguany, per exemple, només haurien sortit set persones. Això sí: obligava a retallar retribucions dels que es quedessin, més enllà del 7,5% previst en la proposta original.\nUna altra diferència és que el preacord afectava només les persones que complissin 61 anys entre el 2013 i el 2017, al marge del departament on treballessin. En canvi, la proposta inicial contenia més criteris d'afectació i se centrava en unes àrees o altres de manera asimètrica.\nEl resultat de la votació va ser de 142 vots en contra del preacord, 118 a favor i 28 paperetes en blanc. Hi van participar 288 treballadors, un 70% del total. La votació es va fer des de dijous a les tres de la tarda fins ahir a les dues de la tarda. Més tard, el comitè d'empresa va comunicar a la direcció que no acceptava el preacord proposat el 30 de juliol, emparant-se en el vot de l'assemblea de treballadors. L'empresa va contestar confirmant que d'aquesta manera es tornava a l'escenari inicial, de 58 acomiadaments immediats.\nLa direcció de Catalunya Ràdio té ara fins al 14 d'agost per tancar l'expedient i aplicar l'ERO, segons els terminis que marca la llei. Els representants dels treballadors van negociar ahir contra rellotge amb la direcció per intentar trobar un acord a partir del qual hi hagi gent que marxi voluntàriament, i confien que podrien sortir-ne 19. A la votació d'ahir el comitè va demanar el no, recollint la negativa que havia rebut dels treballadors afectats pel preacord, que finalment ha quedat anul·lat. La situació s'hauria de resoldre en els dos o tres dies vinents, segons van explicar fonts de la negociació a l'ARA.\nA TV3 guanya el sí\nA TV3, en canvi, va guanyar el sí per àmplia majoria. Estaven convocades per votar 2.068 persones i ho van fer 1.206 (un 58,4%). El preacord ha rebut 956 suports (un 79,2% del total), mentre que 119 persones hi han votat en contra. També hi va haver 128 vots en blanc i 4 de nuls. La victòria del sí, en el cas de la televisió pública, era previsible, tenint en compte que abans de la votació es va fer una reunió amb les persones afectades per consultar el seu parer. Els afectats van emetre una carta, sense cap vot en contra, en què aplanaven el camí per a la ratificació de les condicions aconseguides pel comitè: "Estem d'acord amb el pacte a què els representants dels treballadors han arribat per mitigar les conseqüències d'aquest PAC, i els agraïm i aplaudim el gran esforç que han fet amb aquest objectiu. L'acceptem a contracor i com a mal menor". Això vol dir que la televisió pública prescindirà en total de 205 persones des d'ara fins al 2017, en comptes de les 249 previstes inicialment i de cop.\nLa carta dels afectats per l'ERO a TV3 és dura, i inclou crítiques a CiU i el PP: "Ara som el cadàver exquisit amb què el govern de Catalunya, el principal responsable dels acomiadaments, contribueix a l'afebliment de les televisions públiques iniciat pel Partit Popular". En la missiva s'hi deia: "La direcció de la CCMA i PwC [la consultora que l'assessora] s'han inventat unes causes inexistents per exterminar els treballadors de més edat, amb més experiència professional i amb més antiguitat a la casa. Un fet que, sens dubte, vol ser l'inici del desmantellament del servei públic i d'èxit que representa TV3 [...]. Tenim l'enemic a casa. Fem-lo fora!"


La Diputació impulsa la VII Fira del Vi de Les Useres com a reclam turístic a través de Castelló Ruta de Sabor | Castelló Extra\nLa Diputació impulsa la VII Fira del Vi de Les Useres com a reclam turístic a través de Castelló Ruta de Sabor\nLa marca de productes que impulsa el Govern Provincial té ja a 115 empreses ambaixadores de la gastronomia de Castelló\nLa Diputació de Castelló farà de la gastronomia un reclam turístic i de dinamització dels pobles de l’interior a través de la seua marca de productes autòctons Castelló Ruta de Sabor amb el seu impuls a la VII Fira del Vi de Les Useres. Durant els pròxims dies 11 i 12 de maig aquest municipi de L’Alcalatén s’omplirà d’activitats entorn de la tradicional producció de vi que es desenvolupa en la zona, incloent-hi fins a 10 tastos oberts a tots els assistents.\nEl diputat de Desenvolupament Rural, Pablo Roig, ha assegurat que “ajudem els pobles a generar noves oportunitats a través de la posada en valor i divulgació de la seua gastronomia i els seus productes de qualitat. El vi centrarà en Les Useres l’activitat de multitud d’expositors així com una programació complementària específicament dirigida a enriquir l’experiència de visitar aquest municipi i descobrir els atractius turístics que té l’interior de Castelló”.\nAixí, en la programació d’aquesta finalitat de setmana no faltarà la tradicional degustació de vi dels cellers locals. A més, també es duran a terme els tradicionals tastos de vins a càrrec d’experts del sector. En els diferents estands disposats amb motiu de la fira, es podran comprar i degustar una gran varietat de productes de la gastronomia provincial: formatges artesans, embotits, ‘tombet’, oli d’oliva, i es comptarà amb articles d’artesania, tots ells vinculats amb el món del vi o l’alimentació.\nUna marca consolidada que atrau l’interés de productors\nAixí, cal tindre en compte que un total de 115 empreses de la província són ja ambaixadores de la marca de productes Castelló Ruta de Sabor: agències, allotjaments, gastrobars, restaurants, comerços, mercats, centres d’interpretació, oficines de turisme, indústries agroalimentàries visitables, llotges visitables, pesca turística i productors agroramaders.\nA més hi ha ja un total de 99 productors adherits amb més de 250 productes d’un total de 15 sectors agroalimentaris diferents.\nUna implantació de la marca que, en opinió de diputat, “està ajudant a generar noves oportunitats econòmiques als establiments i centres de producció situats als nostres pobles. El turisme gastronòmic és una tendència en alça que obri noves oportunitats de futur tal com ja estem comprovant”.


Jocs publicitaris | Jo ja tinc un pelapipes automàtic!\nJa fa anys que els infants i adolescents van augmentant el seu consum d’hores d’Internet i videoconsoles. Aquestes hores de vegades s’afegeixen a les hores de consum de televisió, però de vegades se li resten. Davant d’aquest canvi, els publicistes, aquests amants fidels disposats a seguir-nos allà on anem, han hagut de buscar alternatives i una d’elles és l’advergaming, és a dir, la publicitat en els jocs o els jocs publicitaris.\nNo es tracta (només) de col·locar publicitat en el decorat d’un joc comercial existent. Aquesta és una tècnica anomenada emplaçament en jocs o publicitat in-game que va néixer fa molts anys, inspirada en la tècnica d’emplaçament del producte en el cinema. A la imatge un dels primers jocs amb publicitat de la història. Era un joc que es regalava amb un menú d’una coneguda marca de menjar ràpid.\nPerò aquesta tècnica s’ha demostrat poc eficient perquè mentre hom està jugant està pendent del joc i es fixa poc en el decorat. Per això va néixer l’advergaming.\nEl concepte d’advergaming pròpiament dit és relativament nou i es refereix a crear expressament un joc per a una empresa partint del producte o de la marca com a element central del joc. Dit d’una altra manera, no es tracta d’afegir la marca en algun racó d’un joc, sinó que el producte o el logotip siguin el centre al voltant de la qual es construirà l’acció. Amb el temps, el que va néixer com una alternativa s’ha revelat com un recurs de primera classe pels múltiples beneficis que suposa per als publicistes, que en valoren i celebren, en paraules literals d’un expert en màrqueting, ” …la repetició i l’addicció al joc. L’atractiva naturalesa de l’advergaming manté durant molta estona l’atenció dels usuaris, i permet als anunciants online educar-los sobre nous productes o característiques, assegurar-se l’impacte i, millor encara, la interiorització del missatge i de la marca per part del públic objectiu” (interessant nova accepció del terme “educar”…). La idea no és nova: el medicament sucat en el terròs de sucre. I aquest cop el terròs és realment llaminer.\nEn definitiva, els jocs publicitaris provoquen una acció publicitària més llarga i persistent, més significativa, més selectiva i menys intrusiva que la dels anuncis de la televisió.\nEn la imatge, un joc d’una marca de sabatilles esportives; l’objectiu és fer surf pels carrers d’una ciutat atrapant el màxim de logotips i evitant les sabatilles que són els obstacles que ens fan caure. A part del fet que la marca i el producte estan en tot moment en pantalla al voltant de la finestra, en un minut de joc el logotip apareix una mitjana de 30 vegades. Si agafem com a referència els 40 minuts de mitjana de temps en el joc que hem vist abans, quan acabi de jugar en aquesta pàgina, el nen o la nena haurà vist 1200 vegades el logotip de la marca. I la diferència més important: no apareixen camuflats pel decorat com passaria en l’emplaçament en jocs, sinó que és justament el que el nen ha d’intentar atrapar, per tant no és que el nen vegi, sinó que mira i busca 1200 vegades el logotip.\n2. Més significativa: Davant la televisió l’espectador té una posició passiva (tot i que es pugui sentir més o menys identificat amb els personatges de la pantalla). En els jocs, en canvi, el jugador està implicat emocionalment: nosaltres i el personatge de la pantalla som una mateixa cosa. Si l’heroi passa de nivell podem seguir jugant, si el maten se’ns acaba la partida (direm “m’han matat!”) i si agafa les bombolles verdes energètiques es tornarà a omplir el dipòsit de vida i podrem allargar el joc. Tots hem vist o experimentat com d’absorbent pot arribar a ser un joc. Com més alt sigui el nivell d’implicació emocional més positiva serà la connotació de les bombolles verdes. I algú va pensar: per què no aprofitar-ho i fer que la bombolla salvadora sigui una llauna de tal marca de beguda? Mai no haurem estat tan contents de consumir aquella marca com quan estàvem a punt de quedar-nos sense partida i sense rècord de puntuació i ha aparegut aquella llauna salvadora. Quasi tant com el gos de Pavlov quan sonava la campaneta.\n3. Més selectiva: Perquè és l’internauta qui busca el joc i no al revés, de manera que ja no cal trencar-se el cap per perseguir el públic objectiu entre les graelles de programació: ara és ell mateix qui anirà voluntàriament a un mateix lloc. Això permet a les empreses també la creació de bades de dades amb informació sobre els usuaris, tant la que ens dóna el nen sobre ell mateix com la que ens dóna sobre els seus amics quan els envia el joc per compartir-lo.\n4. Menys intrusiva: Els anuncis de la televisió són intrusius perquè ens tallen el programa que miràvem i ens interrompen la diversió. En canvi, en els jocs publicitaris, no hi ha cap sensació d’intrusió: els menors busquen voluntàriament aquestes pàgines “d’entreteniment” a les quals la majoria poden accedir tranquil·lament des de la seva habitació. Gràcies a la marca (que és qui paga) ells poden passar tot el temps que vulguin jugant gratis (“com s’enrotllen! que guai és aquest web!”). Els mateixos anunciants procuren que “la marca col·locada no es percebi com un anunci, sinó que actuï com una part natural del joc”. Això, en un mitjà com internet que no té separacions entre continguts i publicitat, fa especialment difícil que un nen els pugui distingir.\n[basat en els articles Advergaming: si l’adolescent no va a la publicitat… i Advergaming, l’adicció del desafiament, publicats a AulaMèdia (www.aulamedia.org)]